
Εκσυγχρονισμός των χρηματιστηριακών συναλλαγών, ει¬ 
σαγωγή εταιριών επενδύσεων στην ποντοπόρο ναυτιλία 
στο Χρηματιστήριο Αξιών Αθηνών και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομεντον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΠΑΡΟΧΗ ΠΙΣΤΩΣΕΩΝ ΓΙΑ ΤΗ ΔΙΕΝΕΡΓΕΙΑ 
ΧΡΗΜΑΤΙΣΤΗΡΙΑΚΩΝ ΣΥΝΑΛΛΑΓΩΝ, ΤΗΝ ΕΙΣΑΓΩΓΗ 
ΣΤΟ ΧΡΗΜΑΤΙΣΤΗΡΙΟ ΑΞΙΩΝ ΑΘΗΝΩΝ Ε.Π.Ε.Υ. - 
ΜΕΛΩΝ ΤΟΥ ΚΑΙ ΕΙΔΙΚΟΙ ΔΙΑΠΡΑΓΜΑΤΕΥΤΕΣ 

Αρθρο 1 

Ρυθμίσεις ως προς την εξόφληση του τιμήματος 

1. Με την επιφύλαξη των διατάξεων του άρθρου 2, σε πε¬ 
ρίπτωση κατάρτισης χρηματιστηριακής συναλλαγής τοις 
μετρητοίς, ο εντολέας υποχρεούται να καταβάλει στο μέ¬ 
λος του Χρηματιστηρίου Αξιών Αθηνών το τίμημα μέσα 
στην προθεσμία εκκαθάρισης των συναλλαγών που προ- 
βλέπεταιαπότο άρθρο 20 παράγραφος 1 του ν. 3632/1928. 

2. Με απόφαση της Επιτροπής Κεφαλαιαγοράς δύναται 
να καθορίζονται ρυθμίσεις προκειμένου να διασφαλίζεται 
η τήρηση της διάταξης της προηγούμενης παραγράφου. 
Στις ρυθμίσεις αυτές θα περιλαμβάνονται ενδεικτικά και 
οι ακόλουθες: 

α) Υποχρεώσεις του μέλους ως προς την αντιμετώπιση 
της μη εμπρόθεσμης καταβολής τιμήματος εκ μέρους 
των πελατών τους, όπως, ενδεικτικώς, περιορισμοί ή και 
απαγορεύσεις για την εκτέλεση εντολών αγοράς μετο¬ 
χών εντολέων εντός ορισμένου χρονικού διαστήματος με¬ 
τά την εκπρόθεσμη εξόφληση του τιμήματος αγοράς ή 
πριν από αυτή και απευθείας εκποίηση μετοχών κατά το 
άρθρο 26 του ν. 3632/1928. 

β) Όρους και προϋποθέσεις για την απαγόρευση της ε¬ 
ξόφλησης εκ μέρους πελατών του τιμήματος αγοράς με¬ 
τοχών από το προϊόν της μεταπώλησής τους, εκτός αν 
συμφωνηθεί εγγράφως η παροχή πίστωσης σύμφωνα με 
τις διατάξεις του νόμου αυτού. 

γ) Όρους και προϋποθέσεις για την αγοραπωλησία από 


τον ίδιο πελάτη της ίδιας κατηγορίας κινητών αξιών του 
αυτού εκδότη κατά την ίδια συνεδρίαση. 

Άρθρο 2 

Παροχή πιστώσεων από μέλη του 
Χρηματιστηρίου Αξιών Αθηνών 

1. Επιτρέπεται η παροχή πίστωσης, με την επιφύλαξη 
των ειδικών διατάξεων για τα πιστωτικά ιδρύματα, από μέ¬ 
λος του Χρηματιστηρίου Αξιών Αθηνών προς πελάτη του 
για την εξόφληση του τιμήματος χρηματιστηριακής αγο¬ 
ράς μετοχών, που πραγματοποιεί για λογαριασμό του στο 
Χρηματιστήριο Αξιών Αθηνών, μόνον εφόσον έχει συνα- 
φθεί εγγράφως σύμβαση για τη χορήγηση πιστώσεων με¬ 
ταξύ του μέλους και του πελάτη. 

2. Απαγορεύεται η παροχή από τα μέλη κάθε άλλης πί¬ 
στωσης προς οποιοδήποτε φυσικό ή νομικό πρόσωπο για 
σκοπό άλλο από τον οριζόμενο στην παράγραφο 1. 

3. Γιατους σκοπούς εφαρμογής των διατάξεων των άρ¬ 
θρων 2 έως και 6 του παρόντος, ως πελάτης νοείται κάθε 
φυσικό ή νομικό πρόσωπο, όπως και οι θεσμικοί επενδυ¬ 
τές εσωτερικού ή εξωτερικού συμπεριλαμβανομένων και 
των Εταιρειών Παροχής Επενδυτικών Υπηρεσιών. 

4. Τα μέλη μπορούν να ορίζουν για την παροχή πιστώ¬ 
σεων όρους αυστηρότερους από τους όρους των άρ¬ 
θρων 2 έως και 6. 

5. Η εκ μέρους των μελών του Χρηματιστηρίου Αξιών Α¬ 
θηνών παράβαση των διατάξεων των άρθρων 1 έως και 5, 
καθώς και των κανονιστικών αποφάσεων που εκδίδονται 
κατ’ εφαρμογή τους, τιμωρείται σύμφωνα με τις διατάξεις 
του άρθρου 76παρ. ΙΟτου ν. 1969/1991, μη αποκλεισμέ¬ 
νης της επιβολής τυχόν άλλων κυρώσεων που προβλέπο- 
νται από την κείμενη νομοθεσία. 

6. Τράπεζες που παρέχουν δάνεια ή πιστώσεις προς μέ¬ 
λη του Χρηματιστηρίου Αξιών Αθηνών υποχρεούνται να 
πράττουντούτο, χωρίς διακρίσεις ή κατάχρηση της ειδικής 
σχέσης με θυγατρικές χρηματιστηριακές εταιρίες αυτών. 

Άρθρο 3 

Χαρτοφυλάκιο Ασφάλειας 

1. Για την εξασφάλιση της εκπλήρωσης των υποχρεώ¬ 
σεων που απορρέουν από την παροχή πιστώσεων για α¬ 
γορά μετοχών, ο πελάτης παρέχει στο μέλος ως ασφά- 

λεία κινητές αξίες και μετρητά το σύνολο των οποίων ο¬ 
νομάζεται "Χαρτοφυλάκιο Ασφάλειας". 

2. Το χαρτοφυλάκιο ασφάλειας αποτελείται από τις με¬ 
τοχές οι οποίες αγοράζονται με πίστωση, καθώς και από 
άλλες κινητές αξίες, οι οποίες αποτιμώνται σύμφωνα με 
την περίπτωση β'της παραγράφου 1 του άρθρου 6, τις ο¬ 
ποίες παρέχει συμπληρωματικά ο πελάτης ως ασφάλεια 
για την οφειλή που γεννάται ύστερα απάτη χορήγηση κά¬ 
θε πίστωσης. 

3. Η αξία του χαρτοφυλακίου ασφάλειας αποτιμάται κά¬ 
θε εργάσιμη ημέρα και ονομάζεται "Τρέχουσα Αξία του 
Χαρτοφυλακίου Ασφάλειας". 

4. Συνιστάται νόμιμο ενέχυρο υπέρ του μέλους επί των 
κινητών αξιών που περιλαμβάνονται στο χαρτοφυλάκιο α¬ 
σφάλειας. Με εξαίρεση τις περιπτώσεις που ορίζεται δια¬ 
φορετικά στο παρόν, επί των κινητών αξιών αυτών εφαρ¬ 
μόζονται οι διατάξεις του ν.δ. 17.7./13.8.1923. 

5. Κινητές αξίες κατά την έννοια του παρόντος νόμου εί¬ 
ναι οι μετοχές και οι λοιπές αξίες με χαρακτηριστικά με¬ 
τοχών, οι ομολογίες και οι λοιπές αξίες με χαρακτηριστι¬ 
κά ομολογιών, εφόσον αποτελούν αντικείμενο διαπραγ¬ 
μάτευσης στην κεφαλαιαγορά όπως η Ηλεκτρονική 
Δευτερογενής Αγορά Τίτλων ή σε οργανωμένη χρηματι¬ 
στηριακή αγορά σύμφωνα με την παράγραφο 1 του άρ¬ 
θρου 4 του ν. 1969/1991 (ΦΕΚ167Α') και παρέχουν δικαί¬ 
ωμα απόκτησης άλλης κινητής αξίας μέσω εγγραφής ή α¬ 
νταλλαγής ή που παρέχουν δικαίωμα εκκαθάρισης τοις 
μετρητοίς, καθώς και κάθε άλλη ανταλλάξιμη αξία, που ο¬ 
ρίζεται ως κινητή αξία με απόφαση του διοικητικού συμ¬ 
βουλίου της Επιτροπής Κεφαλαιαγοράς. Τα μέσα πληρω¬ 
μής αποκλείονται. 

Άρθρο 4 

Όροι για την αγορά μετοχών με πίστωση 

1. Για κάθε αγορά μετοχών με πίστωση, ο πελάτης υπό¬ 
χρεο ύται να καταθέσει κινητές αξίες και μετρητά στο μέ¬ 
λος, ώστε να προκύπτει αρχικό περιθώριο σύμφωνα με 
τους όρους του άρθρου αυτού. Με πράξη του Διοικητή 
της Τράπεζας της Ελλάδος δύναται να ορίζονται όροι και 
προϋποθέσεις για τη δυνατότητα κατάθεσης από τον πε¬ 
λάτη στο μέλος και μετρητών. 

2. Ως αρχικό περιθώριο νοείται η διαφορά μεταξύ της 
συνολικής τρέχουσας αξίας των κινητών αξιών που πε- 
ριέχονται στο χαρτοφυλάκιο ασφάλειας και της οφειλής 
του πελάτη, η οποία προκύπτει από την αγορά μετοχών με 
πίστωση. 

3. Το αρχικό περιθώριο ορίζεται σε ποσοστό τουλάχι¬ 
στον πενήντα τοις εκατό (50%) της τρέχουσας αξίας του 
χαρτοφυλακίου ασφάλειας. Το παραπάνω ποσοστό με¬ 
ταβάλλεται με πράξη του Διοικητή της Τράπεζας της Ελ¬ 
λάδος, μετά από γνώμη του διοικητικού συμβουλίου της 
Επιτροπής Κεφαλαιαγοράς. 

Άρθρο 5 

Όροι που πρέπει να τηρούνται κατά τη 
σύμβαση πίστωσης 

1. Για τους σκοπούς του παρόντος άρθρου οι ακόλου¬ 
θοι όροι έχουν την εξής έννοια: 

Η διαφορά μεταξύ της τρέχουσας αξίας των κινητών α¬ 
ξιών που περιέχονται στο χαρτοφυλάκιο ασφάλειας και του 
χρεωστικού υπολοίπου καλείται περιθώριο. Ως διατηρητέο 


περιθώριο νοείται το ελάχιστο περιθώριο, το οποίο πρέπει 
να υφίσταται οποτεδήποτε κατά τη διάρκεια πιστωτικής 
σύμβασης. Το διατηρητέο περιθώριο σε καμία περίπτωση 
δεν μπορεί να είναι μικρότερο του αρχικού περιθωρίου. 

2. Αν το περιθώριο καταστεί κατώτερο από το διατηρη¬ 
τέο περιθώριο, το ύψος του οποίου καθορίζεται σύμφωνα 
με την περίπτωση α'της παραγράφου 2 του άρθρου 6, το 
μέλος απαιτεί εγγράφως την ίδια ημέρα από τον πελάτη 
να καλύψει τη διαφορά μέχρι την έναρξη της μεθεπόμε¬ 
νης συνεδρίασης του Χρηματιστηρίου Αξιών Αθηνών. 

3. Αν ο πελάτης δεν εκπληρώσει εμπρόθεσμα την κατά 
την προηγούμενη παράγραφο υποχρέωση για κάλυψη 
της διαφοράς, το μέλος προβαίνει εντός τριών (3) εργά¬ 
σιμων ημερών από της προειδοποιήσεως του πελάτη το 
αργότερο, στις απαραίτητες ενέργειες σύμφωνα με την 
επόμενη παράγραφο, προκειμένου να αποκατασταθεί το 
διατηρητέο περιθώριο. 

4. Οι κατά την προηγούμενη παράγραφο απαραίτητες 
ενέργειες συνίστανται στα εξής: 

α. Για μετοχές ή άλλα χρηματιστηριακά πράγματα, στην 
απευθείας εκποίησή τους κατ’ ανάλογη εφαρμογή των 
διατάξεων του άρθρου 26 του ν. 3632/1928 μη ισχύοντος 
του εκεί αναφερόμενου χρονικού περιορισμού των τριά¬ 
ντα (30) ημερών. 

β. Για άλλες κινητές αξίες πληντων παραπάνω, στη διε¬ 
νέργεια της πράξης που απαιτείται για την κατ’ εφαρμογή 
των οικείων διατάξεων αναγκαστική εκποίησή τους. 

Άρθρο 6 

Εξουσιοδοτήσεις 

1. Με απόφαση του διοικητικού συμβουλίου της Επι¬ 
τροπής Κεφαλαιαγοράς καθορίζονται: 

α) το περιεχόμενο και ο τύπος της πιστωτικής σύμβα¬ 
σης που υπογράφει το μέλος με τον πελάτη, 
β) ο τρόπος υπολογισμού και αποτίμησης της αξίας των 
κινητών αξιών που απαρτίζουν το χαρτοφυλάκιο ασφά¬ 
λειας όπως και οι μετοχές που δύνανται να αγορασθούν 
με πίστωση, 

γ) η προθεσμία εντός της οποίας θα πρέπει να κατατί¬ 
θενται οι κινητές αξίες που συγκροτούντο χαρτοφυλάκιο 
ασφάλειας είτε για την κάλυψη του αρχικού περιθωρίου ή 
του διατηρητέου περιθωρίου είτε για οποιονδήποτε άλλο 
σκοπό σε σχέση με την πίστωση, η αξία των προς κατάθε¬ 
ση κινητών αξιών, ο τρόπος κάλυψης του αρχικού περι¬ 
θωρίου ή του διατηρητέου περιθωρίου και γενικά κάθε 
άλλο ζήτημα που αφορά την κάλυψη του αρχικού περι¬ 
θωρίου ή του διατηρητέου περιθωρίου, 
δ) πρόσθετοι κανόνες κεφαλαιακής επάρκειας του μέ¬ 
λους που παρέχει πιστώσεις και ειδικότερα όροι που α¬ 
φορούν στο σύνολο τωνπαρεχόμενων πιστώσεων είτε ως 
ποσοστό επί των ιδίων κεφαλαίων ή άλλων χρηματοοικο¬ 
νομικών μεγεθών είτε σε απόλυτους αριθμούς, 
ε) η λειτουργική και οργανωτική επάρκεια, καθώς και οι 
κανόνες εσωτερικής λειτουργίας του μέλους προκειμέ¬ 
νου αυτό να μπορεί να παρέχει πιστώσεις, 
στ) οι υποχρεώσεις ενημέρωσης των επενδυτών από τα 
μέλη σχετικά με τα δικαιώματα και τις υποχρεώσεις των 
πελατών και των μελών και τους κινδύνους που απορρέ¬ 
ουν από την αγορά μετοχών με πίστωση, 
ζ) οι υποχρεώσεις των μελών για την παροχή στατιστι¬ 
κών και άλλων στοιχείων προς την Επιτροπή Κεφαλαία- 

γοράς σχετικά με οφειλές των πελατών τους είτε βάσει πι¬ 
στώσεων είτε λόγω υπερημερίας ή άλλης αιτίας, 
η) κάθε άλλο θέμα εν γένει που αφοράτη λειτουργία της 
πίστωσης, όπως ενδεικτικώς, περαιτέρω δικαιώματα και 
υποχρεώσεις του μέλους και του πελάτη σε περίπτωση 
που το περιθώριο μεταβάλλεται σε ποσοστά εντός των ε¬ 
πιτρεπτών ορίων, οι όροι υπό τους οποίους θα μπορεί ο 
πελάτης να προβαίνει σε ανάληψη κινητών αξιών, η πώ- 
λησή τους, καθώς και κάθε άλλο ζήτημα που αφοράτην ε¬ 
φαρμογή των παραπάνω άρθρων 2 έως και 5, 
θ) κάθε ζήτημα που αφορά τη σύσταση του νομίμου ε¬ 
νεχύρου στις κινητές αξίες που συγκροτούντο χαρτοφυ¬ 
λάκιο ασφάλειας, όπως ενδεικτικώς ο τρόπος διάκρισής 
τους από τις λοιπές κινητές αξίες του πελάτη που δεν πε¬ 
ριλαμβάνονται στο χαρτοφυλάκιο ασφάλειας, οι απαραί¬ 
τητες εγγραφές στο Σύστημα Άϋλων Τίτλων, ο τρόπος και 
χρόνος σύστασης του νομίμου ενεχύρου και τυχόν διατυ¬ 
πώσεις δημοσιότητας. 

2. Με πράξη του Διοικητή της Τράπεζας της Ελλάδος 
που εκδίδεται ύστερα από γνώμη του διοικητικού συμ¬ 
βουλίου της Επιτροπής Κεφαλαιαγοράς μπορεί να προ- 
βλέπονται ρυθμίσεις σχετικά με: 

α) το διατηρητέο περιθώριο ως ποσοστό επί της τρέ¬ 
χουσας αξίας του χαρτοφυλακίου ασφάλειας, 
β) το ελάχιστο αρχικό περιθώριο που θα πρέπει να ι¬ 
σχύει σε κάθε περίπτωση, 

γ) την υποχρέωση των μελών για την παροχή των απα¬ 
ραίτητων στατιστικών και άλλων στοιχείων για την ενημέ¬ 
ρωση της Τράπεζας της Ελλάδος, 
δ) το ανώτατο όριο παροχής πιστώσεων από μέλος ανά 
πελάτη, 

ε) να καθορίζονται ειδικές τεχνικές λεπτομέρειες που α¬ 
φορούν την παροχή πιστώσεων από μέλη του Χρηματι¬ 
στηρίου Αξιών Αθηνών ως και της παροχής δανείων ή πι¬ 
στώσεων από Τράπεζες προς μέλη του Χρηματιστηρίου 
Αξιών Αθηνών. 

Άρθρο 7 

Εισαγωγή στο Χρηματιστήριο Αξιών Αθηνών 
Ε.Π.Ε.Υ. - μελών του 

1. Η εισαγωγή μετοχών Εταιρειών Παροχής Επενδυτι¬ 
κών Υπηρεσιών (Ε.Π.Ε.Υ.) που είναι μέλη του Χρηματι¬ 
στηρίου Αξιών Αθηνών και έχουν έδρα στην Ελλάδα στην 
Κύρια Αγορά του Χρηματιστηρίου Αξιών Αθηνών επιτρέ¬ 
πεται, εφόσον συντρέχουν οι προϋποθέσεις του π.δ. 
350/1985 (ΦΕΚ 126 Α'), όπως ισχύει κάθε φορά, και επι¬ 
πρόσθετα οι εξής προϋποθέσεις: 

α) Κάθε μέτοχος της εταιρίας ο οποίος πριν από την ει¬ 
σαγωγή των μετοχών κατέχει μετοχές που αντιπροσω¬ 
πεύουν τουλάχιστον το πέντε τοις εκατό (5%) του μετοχι¬ 
κού κεφαλαίου δεσμεύεται στο Ενημερωτικό Δελτίο ότι 
δεν θα διαθέσει με οποιονδήποτε τρόπο τις μετοχές του, 
συμπεριλαμβανομένων και των μετοχών που απέκτησε α¬ 
πό τη συμμετοχή του κατά την πρώτη διάθεση στο επεν¬ 
δυτικό κοινό και τις προερχόμενες από άσκηση δικαιωμά¬ 
των προτίμησης που αντιστοιχούν σε αυτές, όπως και α¬ 
πό διανομή τυχόν δωρεάν μετοχών, για χρονικό διάστημα 
τουλάχιστον είκοσι τεσσάρων (24) μηνών από την εισα¬ 
γωγή τους στο Χρηματιστήριο Αξιών Αθηνών. Παράβαση 
της διάταξης αυτής συνεπάγεται απώλεια από τον μέτο¬ 
χο, όπως και από τον πρώην μέτοχο για το τυχόν υπόλοι¬ 


πο των μετοχών που κατέχει, του δικαιώματος εκπροσώ¬ 
πησης και ψήφου στις γενικές συνελεύσεις της εταιρίας. 

β) Αν οι μέτοχοι της περίπτωσης α' δεν διαθέτουν α¬ 
θροιστικά το εξήντα έξι τοις εκατό (66%) των μετοχώντης 
εταιρίας, η απαγόρευση της περίπτωσης α' επεκτείνεται 
και σε όλους τους μετόχους που κατέχουν ποσοστό κάτω 
του πέντε τοις εκατό (5%), ξεκινώντας από τα μεγαλύτε¬ 
ρα ποσοστά και μέχρι τη συμπλήρωση του εξήντα έξι τοις 
εκατό (66%). Αν τα χαμηλότερα ποσοστά αυτά είναι ίσα, 
τότε η απαγόρευση επεκτείνεται και στους μετόχους με 
τα μεγαλύτερα ίσα ποσοστά. 

2. Με απόφαση του διοικητικού συμβουλίου της Επι¬ 
τροπής Κεφαλαιαγοράς ορίζονται οι διαδικασίες εφαρ¬ 
μογής της προηγούμενης παραγράφου και ιδίως οι φο¬ 
ρείς στους οποίους παραμένουν δεσμευμένες οι μετο¬ 
χές, ο τρόπος δεσμεύσεως των μετοχών που οι ανωτέρω 
μέτοχοι δεν δικαιούνται να διαθέσουν, οι υποχρεώσεις 
των φορέων, καθώς και οι όροι και προϋποθέσεις υπό 
τους οποίους επιτρέπεται η διάθεση των μετοχών αυτών 
και οι ειδικές διαδικασίες μεταβίβασής τους, καθώς και 
κάθε αναγκαία σχετική λεπτομέρεια. 

3. Από την απαγόρευση των περιπτώσεων α' και β' της 
παραγράφου 1 του παρόντος με την επιφύλαξη της πα¬ 
ραγράφου 4 εξαιρούνται: 

α) Οι περιπτώσεις μεταβίβασης λόγω κληρονομιάς ή 
κληροδοσίας. 

β) Η μεταβίβαση μετοχών λόγω συγχώνευσης ή απορ¬ 
ρόφησης της εταιρίας με ή από άλλη εταιρία. 

γ) Η μεταβίβαση μετοχών λόγω αγοράς μετοχών της ε¬ 
ταιρίας που αντιπροσωπεύουν τουλάχιστον τα δύο τρίτα 
(2/3) των μετοχώντης εταιρείας. 

4. Οι διατάξεις των περιπτώσεων α' και β' της παραγρά¬ 
φου 1 εφαρμόζονται και στις μετοχές που αποκτώνται 
σύμφωνα με τις περιπτώσεις α' έως και γ' της προηγού¬ 
μενης παραγράφου, για τον εναπομείναντα χρόνο και ε¬ 
φόσον οι νέοι δικαιούχοι απέκτησαν μετοχές που αντι¬ 
προσωπεύουν τουλάχιστον το πέντε τοις εκατό (5%) του 
μετοχικού κεφαλαίου της εταιρίας. 

5. Μετά την παρέλευση της προθεσμίας της περίπτω¬ 
σης α' της παραγράφου 1, η από οποιαδήποτε αιτία κτή¬ 
ση ή μεταβίβαση μετοχών εισηγμένης στο Χρηματιστήριο 
Αξιών Αθηνών, Ε.Π.Ε.Υ. - μέλους του Χρηματιστηρίου Α¬ 
ξιών Αθηνών επιτρέπεται με τους όρους και τις προϋπο¬ 
θέσεις των παραγράφων 3 έως και 10 του άρθρου 3 του ν. 
1806/1988 (ΦΕΚ 207 Α'), όπως κάθε φορά ισχύουν. 

Η διάταξη της παραγράφου 5 του άρθρου 3 του ν. 
1806/1988 δεν καταλαμβάνει τα μέλη του διοικητικού 
συμβουλίου της εισηγμένης ανώνυμης χρηματιστηρια¬ 
κής εταιρίας. 

6. Με την επιφύλαξη των διατάξεων του άρθρου 16 του 
κ.ν. 2190/1920, όπως κάθε φορά ισχύει, και των κατ' ε¬ 
ξουσιοδότηση αυτού κανονιστικών πράξεων για την από¬ 
κτηση και διάθεση ιδίων μετοχών, η εισηγμένη στο Χρη¬ 
ματιστήριο Αξιών Αθηνών Ε.Π.Ε.Υ. - μέλος του, απαγο¬ 
ρεύεται να συμμετέχει στη διαπραγμάτευση των δικών 
της μετοχών. 

7. Με απόφαση του διοικητικού συμβουλίου της Επι¬ 
τροπής Κεφαλαιαγοράς μπορεί να καθορίζονται ειδικοί ό¬ 
ροι και περιορισμοί για τις εισηγμένες στο Χρηματιστήριο 
Αξιών Αθηνών Ε.Π.Ε.Υ. - μέλη του Χρηματιστηρίου Αξιών 
Αθηνών αναφορικά με τους συντελεστές φερεγγυότη- 

τας, την κεφαλαιακή επάρκεια και τα μεγάλα χρηματοδο¬ 
τικά ανοίγματα (Μ .X.Α.), που προβλέπονται στα άρθρα 32 
έως και 38 του ν. 2396/1996 (ΦΕΚ73 Α'). 

8. Το τελευταίο εδάφιο της παραγράφου 7 του άρθρου 
3 του ν. 1806/1988, που προστέθηκε από την παράγραφο 
2 του άρθρου 15 του ν. 2324/1995 (ΦΕΚ 146Α'), αντικαθί¬ 
σταται, ως εξής: 

"Κάθε φυσικό ή νομικό πρόσωπο που προτίθεται να α¬ 
ποκτήσει μετοχές της που υπερβαίνουν ποσοστό δέκα 
τοις εκατό (10%), είκοσι τοις εκατό (20%), τριάντα τρία 
τοις εκατό (33%), πενήντα τοις εκατό (50%) και εξήντα έ¬ 
ξι τοις εκατό (66%) του μετοχικού της κεφαλαίου, υπο- 
χρεούται να λάβει προηγουμένως άδεια της Επιτροπής 
Κεφαλαιαγοράς.". 

9. Απαγορεύεται στους μεγάλους μετόχους, στους κα¬ 
τόχους άνω του είκοσι τοις εκατό (20%) του μετοχικού κε¬ 
φαλαίου των νεοεισαγόμενων εταιριών, η πώληση ποσο¬ 
στού άνω του δέκα τοις εκατό (10%) των μετοχών, που κα¬ 
τέχουν την προ της εισαγωγής ημέρα κατά το πρώτον και 
ποσοστού είκοσι τοις εκατό (20%) κατά το δεύτερο έτος, 
μετά την εισαγωγή στην κύρια αγορά και την παράλληλη 
αγορά του Χρηματιστηρίου Αξιών Αθηνών. 

Άρθρο 8 
Περί Απορρήτου 

1. Οι περιπτώσεις β' και γ' της παραγράφου 13 του άρ¬ 
θρου 76 του ν. 1969/1991, που προστέθηκαν από το άρ¬ 
θρο Ητουν. 2651/1998 (ΦΕΚ248Α'), αντικαθίστανται ως 
εξής: 

"β. Όταν τα παραπάνω στοιχεία αναφέρονται στη διοι¬ 
κητική πράξη και κάθε άλλο έγγραφο της διαδικασίας ε¬ 
πιβολής διοικητικών κυρώσεων από το διοικητικό συμ¬ 
βούλιο της Επιτροπής Κεφαλαιαγοράς. Οι διοικητικές 
αυτές πράξεις είναι ελεύθερα ανακοινώσιμες. 

γ. Για την υποβολή, υποστήριξη ή αντίκρουση ενώπιον 
των δικαστηρίων αιτήσεων, ένδικων μέσων και ένδικων 
βοηθημάτων υπέρ ή κατά διοικητικών πράξεων του διοι¬ 
κητικού συμβουλίου της Επιτροπής Κεφαλαιαγοράς." 

2. Στην παρ. 13 του άρθρου 76 του ν. 1969/1991, που 
προστέθηκε από το άρθρο 14 του ν. 2651/1998, προστί¬ 
θεται περίπτωση η' που έχει ως εξής: 

"η. Μετά από ειδικά αιτιολογημένο βούλευμα του αρμό¬ 
διου δικαστικού συμβουλίου κατά τη διάρκεια ανάκρισης, 
προανάκρισης ή προκαταρκτικής εξέτασης, ύστερα από 
σχετικό αίτημα του Εισαγγελέα ή του Ανακριτή ή μετά α¬ 
πό απόφαση του δικαστηρίου ενώπιον του οποίου εκκρε- 
μεί η υπόθεση, εφόσον η παροχή αυτών είναι απολύτως 
αναγκαία για τη διαπίστωση και την τιμωρία πλημμελήμα¬ 
τος ή κακουργήματος." 

Η διάταξη της ανωτέρω περίπτωσης εφαρμόζεται σε υ¬ 
ποθέσεις, των οποίων η σχετική δικαστική έρευνα αρχίζει 
μετά την έναρξη ισχύος του παρόντος νόμου. 

Άρθρο 9 

Ειδικός Διαπραγματευτής εντός και εκτός κύκλου 
και θέματα συναλλαγών 

1. Το δεύτερο εδάφιο της παραγράφου 1 του άρθρου 
21 του ν. 1806/1988, όπως έχει τροποποιηθεί από την πα¬ 
ράγραφο 1 του άρθρου 95 του ν. 2533/1997 (ΦΕΚ 228 Ά), 
αντικαθίσταται ως εξής: 


"Για την κατάρτιση συμβάσεων εκτός συνεδρίασης α¬ 
παιτείται η έκδοση απόφασηςτου διοικητικού συμβουλίου 
της Επιτροπής Κεφαλαιαγοράς, μετά από σχετική γνώμη 
του διοικητικού συμβουλίου του Χρηματιστηρίου Αξιών Α¬ 
θηνών, με την οποία ορίζονται οι όροι, οι προϋποθέσεις και 
η διαδικασία κατάρτισης συμβάσεων εκτός συνεδρίασης, 
συμπεριλαμβανομένων και των συναλλαγών που συνά- 
πτονται από μέλη του Χρηματιστηρίου Αξιών Αθηνών που 
ενεργούν ως ειδικοί διαπραγματευτές εκτός κύκλου, ό¬ 
πως και κάθε άλλο σχετικό θέμα και λεπτομέρεια." 

2. Η παράγραφος 2 του άρθρου 21 του ν. 1806/1988, ό¬ 
πως έχειτροποποιηθεί από την παράγραφο 1 του άρθρου 
95 του ν. 2533/1997 (ΦΕΚ228Α'), αντικαθίσταται ως εξής: 

"2. Για τις ανάγκες του παρόντος νόμου ως εντός κύ¬ 
κλου συναλλαγές ορίζονται οι συναλλαγές που συνάπτει 
πιστωτικό ίδρυμα ή μέλος του Χρηματιστηρίου Αξιών Α¬ 
θηνών με συμμετοχή στη συνεδρίαση του Χρηματιστηρί¬ 
ου Αξιών Αθηνών, συμπεριλαμβανομένων και των συναλ¬ 
λαγών που συνάπτει για ίδιο λογαριασμό ως ειδικός δια¬ 
πραγματευτής εντός κύκλου." 

3. Μετά το άρθρο 22 του ν. 1806/1988 προστίθεται άρ¬ 
θρο 22Α που έχει ως εξής: 

"Άρθρο 22Α 

1. Μέλος του Χρηματιστηρίου Αξιών Αθηνών μπορεί να 
ενεργεί ως ειδικός διαπραγματευτής για συναλλαγές ε¬ 
ντός κύκλου επί μετοχών εισηγμένων στην κύρια ή πα¬ 
ράλληλη αγορά του Χρηματιστηρίου Αξιών Αθηνών με 
σκοπό την ενίσχυση της ρευστότητάς τους. Γ ια το σκοπό 
αυτόν σε κάθε συνεδρίαση του Χρηματιστηρίου Αξιών Α¬ 
θηνών και για κάθε μετοχή για την οποία ενεργεί ως ειδι¬ 
κός διαπραγματευτής εντός κύκλου διαβιβάζει σε συνεχή 
βάση για ίδιο λογαριασμό εντολές αγοράς και πώλησης 
για συγκεκριμένες ελάχιστες ποσότητες μετοχών υπό ό¬ 
ρους και προϋποθέσεις που ορίζονται με απόφαση του δι¬ 
οικητικού συμβουλίου της Επιτροπής Κεφαλαιαγοράς 
μετά από εισήγηση του διοικητικού συμβουλίου του Χρη¬ 
ματιστηρίου Αξιών Αθηνών. Στην ίδια απόφαση ορίζεται ε¬ 
πίσης η μέγιστη απόκλιση μεταξύ των τιμών των εντολών 
αγοράς και πώλησης, οι λοιπές υποχρεώσεις των ειδικών 
διαπραγματευτών, τα όργανα και η διαδικασία εποπτείας 
αυτών των συναλλαγών και οι περιπτώσεις στις οποίες οι 
ειδικοί διαπραγματευτές μπορούν να απαλλάσσονται των 
παραπάνω υποχρεώσεώντους. 

2. Μέλοςτου Χρηματιστηρίου Αξιών Αθηνών υποχρεού- 
ται να ενεργεί ως ειδικός διαπραγματευτής εντός κύκλου 
επί ένα τουλάχιστον έτος για κάθε μετοχή της οποίας έχει 
αναλάβει την ειδική διαπραγμάτευση και οφείλει να γνω¬ 
στοποιεί στο Χρηματιστήριο Αξιών Αθηνών την πρόθεσή 
του να διακόψειτην ειδική διαπραγμάτευση τουλάχιστον 
τρεις (3) μήνες πριν από την ημερομηνία της διακοπής. 

3. Μέλος του Χρηματιστηρίου Αξιών Αθηνών δεν επι¬ 
τρέπεται να ενεργεί ως ειδικός διαπραγματευτής εντός 
κύκλου συμμετέχοντας στη διαπραγμάτευση των δικών 
του μετοχών όπως και μετοχών εταιριών που είναι συνδε- 
δεμένες με αυτό κατά την έννοια της παραγράφου 5 του 
άρθρου 42ε του κ.ν. 2190/1920. Το μέλος δύναται να ε¬ 
νεργεί ως ειδικός διαπραγματευτής επί περισσοτέρων 
της μιας μετοχής. Επίσης, επιτρέπεται η συμμετοχή στην 
ίδια συνεδρίαση περισσοτέρων του ενός ειδικών δια¬ 
πραγματευτών στην ίδια μετοχή ή επί διαφόρων μετοχών. 

4. Με απόφαση του διοικητικού συμβουλίου της Επιτρο¬ 
πής Κεφαλαιαγοράς μετά από εισήγηση του διοικητικού 
συμβουλίου του Χρηματιστηρίου Αξιών Αθηνών καθορίζο¬ 
νται οι ειδικότερες προϋποθέσεις που πρέπει να πληρούν 
τα μέλη του Χρηματιστηρίου Αξιών Αθηνών προκειμένου 
να ενεργούν ως ειδικοί διαπραγματευτές εντός κύκλου. 

5. Μεταξύ της εκδότριας εταιρίας και του ειδικού δια¬ 
πραγματευτή καταρτίζεται σχετική σύμβαση, η οποία πε¬ 
ριλαμβάνει τους όρους ισχύος της σύμβασης, τα δικαιώ¬ 
ματα και τις υποχρεώσεις των συμβαλλόμενων μερών και 
η οποία γνωστοποιείται στο Χρηματιστήριο Αξιών Αθηνών 
είτε από την εταιρία είτε από τον ειδικό διαπραγματευτή 
εντός πέντε (5) ημερολογιακών ημερών από την ημερο¬ 
μηνία σύναψής της. Οι εκδότριες εταιρίες μπορεί να συμ¬ 
βάλλονται ταυτόχρονα με περισσότερους ειδικούς δια¬ 
πραγματευτές εντός κύκλου. 

6. Το Χρηματιστήριο Αξιών Αθηνών ανακοινώνει κάθε 
φορά στο Δελτίο Τιμών κατάλογο των ημερήσιων συναλ¬ 
λαγών των μετοχών με τους ειδικούς διαπραγματευτές 
που ενεργούν για τις μετοχές αυτές." 

4. α) Το πρώτο εδάφιο της παραγράφου 1 του άρθρου 
18 του ν. 2396/1996, όπως ισχύει, αντικαθίσταται ως εξής: 

"Ε.Π.Ε.Υ. οι οποίες, είτε έχουν συσταθεί κατά το ελληνι¬ 
κό δίκαιο ή κατά το δίκαιο άλλου κράτους-μέλουςτης Ευ¬ 
ρωπαϊκής Ένωσης, είτε έχουν νόμιμη εγκατάσταση στην 
Ελλάδα, δικαιούνται να υποβάλλουν αίτηση προς το 
Χ.Α.Α. για την απόκτηση της ιδιότητας μέλους του Χ.Α.Α.". 

β) Η περίπτωση α) της παραγράφου 2 του άρθρου 18 
του ν. 2396/1996, όπως ισχύει, αντικαθίσταται ως εξής: 

"α) Το δικαίωμα Ε.Π.Ε.Υ. που έχει συσταθεί κατά το ελ¬ 
ληνικό δίκαιο ή κατά το δίκαιο άλλου κράτους - μέλους 
της Ευρωπαϊκής Ένωσης, να προσφέρει σύμφωνα με την 
άδεια του κράτους-μέλους καταγωγής της, τουλάχιστον 
τις επενδυτικές υπηρεσίες των εδαφίων α (ϋ) και β της πα¬ 
ραγράφου 1 του άρθρου 2 του παρόντος νόμου. Εφόσον 
η Ε.Π.Ε.Υ. είναι καταγωγής κράτους - μέλους της Ευρω¬ 
παϊκής Ένωσης εκτός της Ελλάδας, θα πιστοποιείται με 
έγγραφο της Επιτροπής Κεφαλαιαγοράς ή της Τράπεζας 
της Ελλάδος κατά περίπτωση, η λήψη της προβλεπόμε- 
νης στα άρθρα 13, 15 και 19 του παρόντος γνωστοποίη¬ 
σης απότις αρμόδιες κατά περίπτωση αρχέςτου κράτους 
- μέλους καταγωγής." 

γ) Η περίπτωση γ) της παραγράφου 2 του άρθρου 18 
του ν. 2396/1996, όπως ισχύει, αντικαθίσταται ως εξής: 

"γ) Εφόσον πρόκειται για Ε.Π.Ε.Υ. που δεν είναι κατα¬ 
γωγής κράτους - μέλους της Ευρωπαϊκής Ένωσης, η νό¬ 
μιμη εγκατάστασή της στην Ελλάδα." 

δ) Η παράγραφος 1 του άρθρου 22 του ν. 1806/1988, ό¬ 
πως ισχύει, αντικαθίσταται ως εξής: 

"1. Η χρηματιστηριακή σύμβαση εντός κύκλου συνά- 
πτεται κατά την καθορισμένη διάρκεια της συνεδρίασης 
του χρηματιστηρίου με δήλωση προσφοράς από ένα μέ¬ 
λος του χρηματιστηρίου και αποδοχήςτης προσφοράς α¬ 
πό άλλο μέλος. Οι παραπάνω δηλώσεις γίνονται μετρόπο 
που εξασφαλίζει τη δημοσιότητα των δηλώσεων ως προς 
εκείνους που συμμετέχουν στη συνεδρίαση, λαμβανομέ- 
νων υπόψη των τεχνικών εξελίξεων. Όπου στην κείμενη 
νομοθεσία γίνεται λόγος για εκφώνηση ή αντιφώνηση νο¬ 
είται η δήλωση προσφοράς ή αποδοχής που γίνεται με 
τον εκάστοτεπροβλεπόμενο τρόπο. Οι ειδικότερες μέθο¬ 
δοι εισαγωγής, διαβίβασης, ταύτισης και εκτέλεσης των 


παραπάνω δηλώσεων, οι απαιτούμενες για τα παραπάνω 
τεχνικές προδιαγραφές, τα πρόσωπα που δικαιούνται να 
έχουν πρόσβαση στο ηλεκτρονικό σύστημα συναλλαγών, 
καθώς και κάθε άλλη αναγκαία λεπτομέρεια, καθορίζο¬ 
νται με απόφαση του διοικητικού συμβουλίου του Χρημα¬ 
τιστηρίου Αξιών Αθηνών Α.Ε., που δημοσιεύεται στην Ε¬ 
φημερίδα της Κυβερνήσεως." 

ε) Η παράγραφος 6 του άρθρου 22 του ν. 1806/1988, ό¬ 
πως ισχύει, αντικαθίσταται ως εξής: 

"6. Οι δηλώσεις βουλήσεως, στις οποίες θα προβαίνουν 
τα μέλη του χρηματιστηρίου σύμφωνα με την προηγού¬ 
μενη παράγραφο, διαβιβάζονται αμέσως μέσω ηλεκτρο¬ 
νικού δικτύου στο αυτόματο σύστημα ηλεκτρονικών συ¬ 
ναλλαγών του χρηματιστηρίου, με τρόπο που εξασφαλί¬ 
ζει τη δημοσιότητα των δηλώσεων υπό τους αυτούς 
όρους για όλους τους συμμετέχοντες στη συνεδρίαση." 

στ) Η παράγραφος 9 του άρθρου 22 του ν. 1806/1988, 
όπως ισχύει, αντικαθίσταται ως εξής: 

"9. Με απόφαση του διοικητικού συμβουλίου του Χρη¬ 
ματιστηρίου Αξιών Αθηνών ΑΈ. (Χ.Α.Α.) μπορεί να οριστεί 
μέσω ηλεκτρονικού δικτύου, ο τρόπος ηλεκτρονικής δια¬ 
σύνδεσης των μελών του Χ.Α.Α. με το αυτόματο σύστημα 
κατάρτισης ηλεκτρονικών συναλλαγών, καθώς και με κά¬ 
θε άλλη εφαρμογή συστημάτων πληροφορικής. 

Με όμοιες αποφάσεις του διοικητικού συμβουλίου του 
Χρηματιστηρίου Αξιών Αθηνών ΑΈ. καταρτίζονται κανο¬ 
νισμοί διαχείρισης και λειτουργίας του ηλεκτρονικού δι¬ 
κτύου, του αυτόματου συστήματος κατάρτισης ηλεκτρο¬ 
νικών συναλλαγών και των εφαρμογών συστημάτων πλη¬ 
ροφορικής. 

Με τους κανονισμούς αυτούς θα καθορίζονται, ιδίως, η 
τεχνική υποδομή, ο τρόπος εγκατάστασης, λειτουργίας, 
αναβάθμισης, επέκτασης, διαχείρισης και εκμετάλλευ¬ 
σης των δικτύων και εφαρμογών, τα δικαιώματα που κα¬ 
ταβάλλονται για τη χρήση τους, καθώς και κάθε άλλο ει¬ 
δικό θέμα και αναγκαία λεπτομέρεια. 

Η χρήση των υπηρεσιών των δικτύων και εφαρμογών 
και η άμεση ή έμμεση διάθεση, εμπορία ή κατ’ άλλο τρό¬ 
πο κατ’ επάγγελμα εκμετάλλευση των στοιχείων και δε¬ 
δομένων τους, επιτρέπονται μόνο μετά από έγγραφη ά¬ 
δεια του Χ.Α.Α., σύμφωνα με τους όρους και προϋποθέ¬ 
σεις που ισχύουν κάθε φορά." 

ΚΕΦΑΛΑΙΟ Β' 

ΓΙΑ ΤΗΝ ΑΝΑΠΤΥΞΗ ΕΤΑΙΡΕΙΩΝ ΕΠΕΝΔΥΣΕΩΝ 
ΣΤΗΝ ΠΟΝΤΟΠΟΡΟ ΝΑΥΤΙΛΙΑ 

Αρθρο 10 
Σκοπός 

Σκοπός του κεφαλαίου αυτού είναι ο καθορισμός των 
προϋποθέσεων και των όρων σύμφωνα με τους οποίους 
επιτρέπεται η εισαγωγή στο Χρηματιστήριο Αξιών Αθη¬ 
νών ΑΈ. (Χ.Α.Α.) μετοχών εταιρειών επενδύσεων στην πο¬ 
ντοπόρο ναυτιλία. 

Αρθρο 11 

Σύσταση εταιρείας επενδύσεων στην 
ποντοπόρο ναυτιλία 

1. Η εταιρεία επενδύσεων στην ποντοπόρο ναυτιλία 
(Ε.Ε.Π.Ν.) είναι ανώνυμη εταιρεία, με αποκλειστικό σκοπό 
καθ’ όλη τη διάρκειά της την πραγματοποίηση επενδύσεων 

σε μετοχές πλοιοκτητριών εταιρειών ποντοπόρων πλοίων ή 
σε μετοχές εταιρειών χαρτοφυλακίου πλοιοκτητριών εται¬ 
ρειών ποντοπόρων πλοίων ή σε μετοχές διαχειριστριών ε¬ 
ταιρειών, που συνιστάται και λειτουργεί σύμφωνα με τις 
διατάξεις του παρόντος νόμου και του κ.ν. 2190/1920. 

2. Ως ποντοπόρα πλοία για τις ανάγκες του παρόντος νό¬ 
μου θεωρούνται μόνο τα πόσης φύσεως φορτηγά πλοία ο¬ 
λικής χωρητικότητας άνω των τριών χιλιάδων (3.000) κό¬ 
ρων, τα οποία είτε είναι εγγεγραμμένα σε νηολόγιο της Ελ¬ 
λάδας ή των άλλων κρατών - μελών της Ευρωπαϊκής 
Ένωσης και των υπόλοιπων κρατών του Ευρωπαϊκού Οικο¬ 
νομικού Χώρου είτε ανήκουν σε πλοιοκτήτρια εταιρεία συμ¬ 
βεβλημένη σε σχέση με αυτά τα πλοία με το Ν.Α.Τ. και υπα¬ 
γόμενη στις διατάξεις του ν. 29/1975 (ΦΕΚ 75 Α') ως ισχύει. 

3. Το μετοχικό κεφάλαιο της Ε.Ε.Π.Ν. ανέρχεται τουλά¬ 
χιστον στο ποσό των δέκα δισεκατομμυρίων 
(10.000.000.000) δραχμών, εισφέρεται ολοσχερώς κατά 
τη σύστασή της και είναι δυνατόν να συγκροτηθεί από ει¬ 
σφορές μετρητών, μετοχές πλοιοκτητριών εταιριών πο¬ 
ντοπόρων πλοίων, μετοχές εταιρειών χαρτοφυλακίου 
πλοιοκτητριών εταιρειών, μετοχές διαχειριστριών εται¬ 
ρειών ποντοπόρων πλοίων, άλλες κινητές αξίες, καθώς 
και από άλλα κινητά ή ακίνητα, τα οποία εξυπηρετούν τις 
λειτουργικές ανάγκες της εταιρείας. Ως διαχειρίστριες ε¬ 
ταιρείες νοούνται αυτές που ανταποκρίνονται στους ό¬ 
ρους του άρθρου 18 του παρόντος. 

4. Η αποτίμηση της αξίας των αναφερομένων στην πα¬ 
ράγραφο 3 περιουσιακών στοιχείων, που εισφέρονται κα¬ 
τά τη σύσταση της Ε.Ε.Π.Ν., πραγματοποιείται σύμφωνα 
μετά οριζόμενα κατωτέρω στηνπαρ. 3του άρθρου 12. 

5. Οι μετοχές της Ε.Ε.Π.Ν. και των θυγατρικών της, κα¬ 
τά την έννοια των διατάξεων της παρ. 5 του άρθρου 42ε 
του κ.ν. 2190/1920, είναι ονομαστικές. Απαγορεύεται 
στην Ε.Ε.Π.Ν. η έκδοση ιδρυτικών τίτλων. 

Άρθρο 12 

Ενεργητικό της εταιρείας 

1. Το ενεργητικό της Ε.Ε.Π.Ν. η οποία πρέπει να πληροί 
τους όρους ικανοποιητικής περιουσιακής διάρθρωσης κα¬ 
τά την έννοια της περίπτωσης 3 του τμήματος I του π.δ. 
350/1985 πρέπει, κατά την ημέρα υποβολής της αιτήσεως 
εισαγωγήςτων μετοχώντης στο Χρηματιστήριο Αξιών Αθη¬ 
νών να έχει επενδυθεί, και με επιφύλαξη των διατάξεωντου 
άρθρου 17 του παρόντος καθ’ όλη τη διάρκεια διαπραγμά¬ 
τευσης των μετοχών να επενδύεται, υποχρεωτικά ως εξής: 

α) Στο σύνολο των μετοχών και των ψήφων, άμεσα ή έμ¬ 
μεσα, έξι (6) τουλάχιστον πλοιοκτητριών εταιρειών η κα¬ 
θεμιά των οποίων έχει στην κυριότητάτης ένα ποντοπόρο 
πλοίο. Τουλάχιστον τα δύο τρίτα (2/3) του συνόλου των 
πλοίων που ανήκουν σε πλοιοκτήτριες εταιρίες στις οποί¬ 
ες η Ε.Ε.Π.Ν. έχει επενδύσει στο σύνολο των μετοχών και 
ψήφωντους, πρέπει να φέρουντην Ελληνική σημαία ή ση¬ 
μαία άλλων κρατών - μελών της Ευρωπαϊκής Ένωσης και 
των υπόλοιπων κρατώντου Ευρωπαϊκού Οικονομικού Χώ¬ 
ρου. Στον παραπάνω αριθμό των έξι (6) πλοίων είναι δυ¬ 
νατό να συνυπολογισθούν μέχρι κατ’ ανώτατο όριο δύο 
(2) ναυπηγούμενα ποντοπόρα πλοία. Οι ανωτέρω μετο¬ 
χές είναι δυνατόν να ανήκουν στην Ε.Ε.Π.Ν. είτε απευθεί¬ 
ας είτε μέσω εταιρειών χαρτοφυλακίου των οποίων η 
Ε.Ε.Π.Ν. κατέχει άμεσα το εκατό τοις εκατό (100%) του 
μετοχικού κεφαλαίου αυτών. 


Πέραν τούτων σε μετοχές άλλων πλοιοκτητριών εται¬ 
ρειών ποντοπόρων πλοίων, που αντιπροσωπεύουν του¬ 
λάχιστον το πενήντα τοις εκατό (50%) του μετοχικού κε¬ 
φαλαίου και των ψήφων των εταιρειών αυτών των οποίων 
η αξία δεν πρέπει να υπερβαίνει το δέκα τοις εκατό (10%) 
του ενεργητικού της Ε.Ε.Π.Ν.. Οι ανωτέρω μετοχές είναι 
δυνατόν να ανήκουν στην Ε.Ε.Π.Ν. είτε απευθείας είτε μέ¬ 
σω εταιρειών χαρτοφυλακίου, των οποίων η Ε.Ε.Π.Ν. κα¬ 
τέχει άμεσα τουλάχιστον ποσοστό ενενήντα τοις εκατό 
(90%) του μετοχικού κεφαλαίου αυτών. Η συνολική αξία 
των μετοχών που επενδύονται σύμφωνα με το παρόν ε¬ 
δάφιο πρέπει να είναι τουλάχιστον ίση προς το εξήντα πέ¬ 
ντε τοις εκατό (65%) του ενεργητικού της Ε.Ε.Π.Ν.. 

β) Σε μετρητά, τραπεζικές καταθέσεις και πιστωτικούς 
τίτλους ισοδύναμης ρευστότητας που αντιπροσωπεύουν 
ποσοστό δέκατοις εκατό (10%) τουλάχιστον του ενεργη¬ 
τικού της Ε.Ε.Π.Ν. αλλά όχι περισσότερο του τριάντα πέ¬ 
ντε τοις εκατό (35%). 

2. Τυχόν μέρος του ενεργητικού της Ε.Ε.Π.Ν. που δεν έ¬ 
χει επενδυθεί σύμφωνα με την προηγούμενη παράγραφο 
και μέχρι ανώτατου ποσοστού είκοσι πέντε τοις εκατό 
(25%) επιτρέπεται να επενδύεται ως εξής: 

α) Σε μετοχές διαχειριστριών εταιρειών πλοίων, κατά 
την έννοια της παρ. 1 του άρθρου 18 του παρόντος, που 
αντιπροσωπεύουν τουλάχιστον ποσοστό πενήντα ένα 
τοις εκατό (51 %) του μετοχικού κεφαλαίου καιτων ψήφων 
αυτών. Η αξία των επενδύσεων στις εταιρείες αυτές δεν 
πρέπει να υπερβαίνει ποσοστό δέκα τοις εκατό (10%) του 
ενεργητικού της Ε.Ε.Π.Ν.. 

β) Σε μετοχές ναυτιλιακών εταιριών πλοιοκτητριών πο¬ 
ντοπόρων πλοίων εισηγμένων σε χρηματιστήριο αξιών 
και οι οποίες τελούν υπό διαπραγμάτευση, χωρίς όριο ε- 
πενδύσεως στο κεφάλαιο καθεμίας, υπότηνπροϋπόθεση 
ότι το άθροισμα της αξίας των ως άνω μετοχών μαζί με τις 
κινητές αξίες κ.λπ. του επόμενου εδαφίου δεν υπερβαίνει 
ποσοστό δεκαπέντε τοις εκατό (15%) του ενεργητικού 
της Ε.Ε.Π.Ν.. 

γ) Σε κινητές αξίες και άλλα στοιχεία από αυτά που ανα- 
φέρονται στις περιπτώσεις α' έως και ε'της παρ. 1 του άρ¬ 
θρου 4 του ν. 1969/1991 (ΦΕΚ 167 Α'), όπως ισχύει, μέχρι 
ποσοστού δέκα τοις εκατό (10%) του ενεργητικού της 

Ε.Ε.Π.Ν.. 

δ) Σε ακίνητα ή κινητά πράγματα που εξυπηρετούν τις 
άμεσες λειτουργικές ανάγκες της Ε.Ε.Π.Ν. μέχρι ποσο¬ 
στού πέντε τοις εκατό (5%) του ενεργητικού αυτής. 

3. α) Η αποτίμηση των στοιχείων των επενδύσεων της 
Ε.Ε.Π.Ν. που αναφέρονται στην παρ. 2 περιπτώσεις β', 
γ'και δ' διενεργείται από ορκωτό ελεγκτή εφαρμοζομέ- 
νωντων κανόνων που προβλέπει το άρθρο 4 παράγραφοι 
2 και 3 του ν. 1969/1991. 

β) Η αποτίμηση της αξίας των μετοχών που αναφέρο- 
νται στην παράγραφο 1 περίπτωση α' γίνεται από δύο ορ¬ 
κωτούς ελεγκτές επί τη βάσει της καθαρής αξίας της 
πλοιοκτήτριας εταιρείας, δηλαδή της αγοραίας αξίας με¬ 
τά την αφαίρεση των υποχρεώσεων. Ο προσδιορισμός 
της αξίας των πλοίων γίνεται από δύο ανεξάρτητους με¬ 
σιτικούς οίκους αγοραπωλησιών πλοίων διεθνούς κύ¬ 
ρους, οι οποίοι επιλέγονται από κατάλογο που καταρτίζε¬ 
ται από την Επιτροπή Κεφαλαιαγοράς, ύστερα από γνώ¬ 
μη του Ναυτικού Επιμελητηρίου Ελλάδος. Εάν δεν 
επιτυγχάνεται συμφωνία μεταξύ των εκτιμητών, ο οριστι- 

κός προσδιορισμός της αξίας του πλοίου γίνεται από τρί¬ 
το οίκο ομοίου κύρους τον οποίον επιλέγουν οι δύο πρώ¬ 
τοι μεσιτικοί οίκοι. Εάν το πλοίο τελεί υπό ναυπήγηση, η α¬ 
ξία αυτού υπολογίζεται επί τη βάσει του τιμήματος αυτής 
που έχει καταβληθεί στο ναυπηγείο, και τυχόν δαπανών 
που έχουν καταβληθεί από την πλοιοκτήτρια αφού αφαι- 
ρεθούντυχόν υποχρεώσεις αυτής. 

γ) Το διοικητικό συμβούλιο του Χρηματιστηρίου Αξιών 
Αθηνών μπορεί να ζητεί, όταν το κρίνει αναγκαίο για την 
προστασίατου επενδυτικού κοινού, την ανάθεση απάτην 
Ε.Ε.Π.Ν. της διενέργειας και άλλης εκτιμήσεως, επιπρό¬ 
σθετα των εκτιμήσεων που προβλέπονται στην παραπά¬ 
νω περίπτωση β' στο Ναυτικό Επιμελητήριο Ελλάδος. 

δ) Ο υπολογισμός της αξίας της διαχειρίστριας εταιρεί¬ 
ας γίνεται από ειδικευμένους ελεγκτικούς οίκους ή τρά¬ 
πεζες επενδύσεων. 

ε) Οι προβλεπόμενες από την παρούσα παράγραφο ε¬ 
κτιμήσεις γίνονται με δαπάνη της Ε.Ε.Π.Ν.. 

4. Η Ε.Ε.Π.Ν. δεν επιτρέπεται να επενδύει σε πολύτιμα 
μέταλλα ή σε παραστατικούς τους τίτλους. 

Άρθρο 13 

Δάνεια, πιστώσεις και εγγυήσεις 

1. Επιτρέπεται η σύναψη δανείων από την Ε.Ε.Π.Ν. και η 
παροχή πιστώσεων σε αυτή, για ποσά τα οποία στο σύνο¬ 
λό τους δεν υπερβαίνουντο είκοσι πέντετοις εκατό (25%) 
των επενδύσεων σε ποντοπόρα πλοία. Τα δάνεια συνά- 
πτονται και οι πιστώσεις παρέχονται από πιστωτικό ίδρυ¬ 
μα. Τα δάνεια αυτά μπορούν να χρησιμοποιηθούν και οι 
πιστώσεις μπορούν να δοθούν μόνο για την αξιοποίηση 
ποντοπόρων πλοίων στα οποία έχουν επενδυθεί τα διαθέ¬ 
σιμα της εταιρίας. 

2. Για την εξασφάλιση των δανείων και πιστώσεων της 
προηγούμενης παραγράφου επιτρέπεται να συνιστώνται 
βάρη επί των κινητών ή ακινήτων της εταιρείας. 

Άρθρο 14 
Ασφαλίσεις 

1. Για όλα τα πλοία των εταιρειών τις οποίες ελέγχει εμ- 
μέσωςή αμέσως, πλήρως ή μερικώς, η Ε.Ε.Π.Ν. πρέπει να 
ισχύουν, τόσο κατά την εισαγωγή όσο και καθ’ όλη τη 
διάρκεια διαπραγματεύσεως των μετοχών της στο Χρη¬ 
ματιστήριο Αξιών Αθηνών, οι πιο κάτω ασφαλιστικές κα¬ 
λύψεις της ανώτατης κλάσεως με βάση την ισχύουσα 
στον κλάδο της εμπορικής ναυτιλίας πρακτικής, από διε¬ 
θνώς ανεγνωρισμένου κύρους ασφαλιστές ή ασφαλιστι¬ 
κές εταιρίες και από αλληλοασφαλιστικές ενώσεις: 

α) Ασφάλιση σκάφους και μηχανής για συμφωνημένη α¬ 
ξία του πλοίου (ναΐυοά ροΐίογ) κατά κινδύνων πυράς και 
κατά των συνήθων θαλάσσιων κινδύνων με βάση την πλή¬ 
ρη κάλυψη όλων των κινδύνων, περιλαμβανομένων και 
κινδύνων λόγω υψηλότερης εκτιμήσεως της αξίας του 
πλοίου (ίποΓθ35θά ν3ΐυθ), σύμφωνα με τις Αγγλικές ή Α¬ 
μερικανικές Ρήτρες Σκάφους (ΕπρΙίδό ογ ΑπίΘποαπ ΗυΙΙ 
ΟίΒυεθδ) ή άλλης παρόμοιας αποδοχής με ασφαλιστικώς 
ακάλυπτα ποσά (άθάυοίίόΐΘδ) ευλόγου ύψους και με λοι¬ 
πούς ικανοποιητικούς όρους κατά τη συνήθη ναυτιλιακή 
πρακτική. Το ασφαλιζόμενο ποσό πρέπει να είναι τουλά¬ 
χιστον ίσο προς την εκάστοτε αγοραία αξία εκάστου α- 
σφαλιζόμενου πλοίου. 


β) Ασφάλιση κατά πολεμικών κινδύνων, σύμφωνα με τις 
Ρήτρες Πολέμου του Ινστιτούτου του Λονδίνου (Εοπ-άοη 
ΙπεΐίΙυΙθ οί \Λ/3γ Βίδί<δ 3πά ΟΙαυδθδ ΗυΙΙδ-Τίπΐθ) με βάση 
συμφωνημένη αξία, με ασφαλιστικώς ακάλυπτα ποσά ευ¬ 
λόγου ύψους (ΟθάυοΙίόΙθε) και με λοιπούς ικανοποιητι¬ 
κούς όρους κατά τη συνήθη ναυτιλιακή πρακτική και με 
συνημμένες επίσης τις αποκαλούμενες ρήτρες προστα¬ 
σίας πολέμου. Το ασφαλιζόμενο ποσό πρέπει να είναι 
τουλάχιστον ίσο προς την εκάστοτε αγοραία αξία του α¬ 
σφαλισμένου πλοίου και να περιλαμβάνει πάντα ασφαλί¬ 
σεις ευθύνης για το πλήρωμα λόγω πολεμικών κινδύνων. 

Η ασφάλεια αυτή, εκτός των άλλων μπορεί να καλύπτε¬ 
ται και από το ΗθΙΙθπιο Μυίυ3ΐ \Λ/3γ Βίεί< ΑδδοοίβΙίοη 
(ΒΘπηυάα) ϋπιίίθά ή από άλλη αλληλοασφαλιστική ένωση 
πολεμικών κινδύνων. 

γ) Προστασίας και Αποζημιώσεως αστικής ευθύνης κα¬ 
τά κινδύνων αποζημιώσεως, συμπεριλαμβανομένου και 
του ποσοστού το οποίο δεν καλύπτεται στην περίπτωση 
συγκρούσεως απάτη συνήθη ρήτρα συγκρούσεως (Ρυη- 
πίπρ Ωοννη ΟΙαυεθ), που προβλέπεται στις περιπτώσεις α' 
και β' της παρούσας παραγράφου, με καλύψεις για την 
πλήρη χωρητικότητα του ασφαλιζόμενου πλοίου, σύμφω¬ 
να με τους αντίστοιχους κανόνες και για όλους τους κιν¬ 
δύνους που ασφαλίζονται από τις αλληλοασφαλιστικές ε¬ 
νώσεις προστασίας και αποζημιώσεως περιλαμβανομέ- 
νων και των κινδύνων ρυπάνσεως, μέχρι του ανώτατου 
δυνατού ορίου. Τα ασφαλιστικώς ακάλυπτα ποσά (Ωθ- 
άυοίίόΐθδ) που προβλέπονται από τους σχετικούς κανό¬ 
νες πρέπει να είναι ευλόγου ύψους. 

δ) Ασφάλιση υπεραναμονής και Νομικής Προστασίας 
(Ρϋ & ϋ) με διεθνούς κύρους ασφαλιστική επιχείρηση ή 
αλληλοασφαλιστική ένωση σύμφωνα με τους όρους και 
τις προϋποθέσεις αυτών. 

ε) Επιπλέον ασφάλιση, της αστικής ευθύνης από ρύ¬ 
πανση από πετρέλαιο, που περιλαμβάνει, εάν το ασφαλι- 
ζόμενο πλοίο είναι πετρελαιοφόρο, πιστοποιητικό αστι¬ 
κής ευθύνης (ΟίνίΙ ϋαόίΝΙγ Οθΐ1ίίίθ3ΐθ) για πλήρη κάλυψη 
κατά κινδύνων από ρύπανση και για ποσό μέχρι το ανώ¬ 
τατο εμπορικά διαθέσιμο όριο με τους συνηθισμένους και 
γενικά αποδεκτούς όρους. 

στ) Εάν το πλοίο πρόκειται να διακινηθεί εντός ή εγγύς 
της δικαιοδοσίας των Ηνωμένων Πολιτειών της Αμερικής 
(Η.Π.Α.) πρέπει επιπλέον να συνάπτεται ασφάλιση κατά 
κινδύνων ρυπάνσεως Η.Π.Α. σε σχέση με την ευθύνη για 
ρύπανση από πετρέλαιο, καθώς και να υφίσταται ισχύον 
πιστοποιητικό οικονομικής ευθύνης (ΟθΓίίίίοαίο οί Ρίηαπ- 
οίαΙ ΒθδροπδίόίΝΙγ), που εκδίδεται σύμφωνα με το νόμο 
των Η.Π.Α. περί ρυπάνσεως από πετρέλαιο του 1990 (ΟίΙ 
ΡοΙΙυίίοη Αοί 1990). 

ζ) Εάν κάποιο από τα πλοία μένει σε λιμένα για παρατε- 
ταμένη περίοδο πρέπει να είναι ασφαλισμένο τουλάχι¬ 
στον κατά κινδύνων λιμένα. 

2. Οι πλοιοκτήτριες εταιρίες που είναι άμεσα ή έμμεσα 
θυγατρικές, κατά την έννοια των διατάξεων του άρθρου 
42 ε παρ. 5 του κ.ν. 2190/1920, της Ε.Ε.Π.Ν., εφόσον έ¬ 
χουν ενυπόθηκα πλοία, τηρούν επακριβώς όλες επίσης 
τις ασφαλιστικές υποχρεώσεις που απορρέουν από τα 
δανειστικά συμβόλαια και την υποθήκη. 

3. Η σύμφωνη με τους όρους του παρόντος άρθρου α¬ 
σφαλιστική κάλυψη των πλοίων βεβαιώνεται κατά την ει¬ 
σαγωγή των μετοχώντης Ε.Ε.Π.Ν. στο Χρηματιστήριο Α- 




3344 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ξιών Αθηνών και κατ’ έτος επίσης από ασφαλειομεσιτικό 
οίκο διεθνούς κύρους. 

4. Με κοινή υπουργική απόφασητων Υπουργών Εθνικής 
Οικονομίας, Ανάπτυξης και Εμπορικής Ναυτιλίας, μετά α¬ 
πό εισήγηση των διοικητικών συμβουλίων της Επιτροπής 
Κεφαλαιαγοράς και του Χρηματιστηρίου Αξιών Αθηνών 
μπορεί να καθορίζονται οι διαδικασίες εφαρμογής των 
διατάξεων του παρόντος άρθρου, καθώς και κάθε ανα¬ 
γκαία σχετική λεπτομέρεια. 

Άρθρο 15 

Υποχρεωτική εισαγωγή στο Χρηματιστήριο 
Αξιών Αθηνών 

1. Η Ε.Ε.Π.Ν. υποχρεούται να υποβάλει αίτηση εισαγω¬ 
γής των μετοχών της στο X. Α. Α εντός δύο (2) ετών από τη 
σύστασή της. Η εισαγωγή των μετοχών της Ε.Ε.Π.Ν. 
πραγματοποιείται εφόσον το μετοχικό κεφάλαιο αυτής έ¬ 
χει επενδυθεί, κατά την ημέρα υποβολής της αιτήσεως ει¬ 
σαγωγής, σύμφωνα με τις διατάξεις των παραγράφων 1 
και 2 του άρθρου 12 του παρόντος. Σε περίπτωση μετα¬ 
τροπής εταιρείας σε Ε.Ε.Π.Ν., η αίτηση εισαγωγής των 
μετοχώντης στο Χρηματιστήριο Αξιών Αθηνών, κατάτα α¬ 
νωτέρω, υποβάλλεται υποχρεωτικά εντός δύο (2) ετών α¬ 
πό την ολοκλήρωση της μετατροπής. 

2. Η Ε.Ε.Π.Ν., εάν εντός δύο (2) ετών από τη σύστασή 
της ή τη μετατροπή της δεν υποβάλλει αίτηση για την ει¬ 
σαγωγή των μετοχών στο Χρηματιστήριο Αξιών Αθηνών, 
ή εάν η αίτηση απορριφθεί, τίθεται σε εκκαθάριση και α¬ 
νακαλείται η άδεια σύστασης και λειτουργίας της, σύμ¬ 
φωνα με τις διατάξεις της ισχύουσας νομοθεσίας. 

Αρθρο 16 

Διαδικασία εισαγωγής των μετοχών της εταιρείας στο 
Χρηματιστήριο Αξιών Αθηνών 

1. Για την εισαγωγή των μετοχώντης Ε.Ε.Π.Ν. στο Χρη¬ 
ματιστήριο Αξιών Αθηνών εφαρμόζονται οι διατάξεις του 
π.δ. 350/1985 (ΦΕΚ 126Α') όπως ισχύουν, εφόσον δεν εί¬ 
ναι αντίθετες με τον παρόντα νόμο. Η εισαγωγή της 
Ε.Ε.Π.Ν. στο Χρη ματιστή ριο Αξιών Αθηνών επιτρέπεται α¬ 
κόμη και πριν τη συμπλήρωση του χρόνου της πρώτης οι¬ 
κονομικής χρήσεως. Για την εισαγωγή απαιτείται η υπο¬ 
βολή στην Επιτροπή Κεφαλαιαγοράς επενδυτικού σχεδί¬ 
ου που περιέχει υποχρεωτικά αναλυτική περιγραφή των 
τεχνικών και χρηματοοικονομικών μέσων της εταιρείας, 
των οικονομικών στοιχείων της αγοράς στα οποία βασίζε¬ 
ται η στρατηγική της και των μεθόδων που προτίθεται να 
χρησιμοποιήσει για την επίτευξη των αναπτυξιακών της 
στόχων. Οι αρμόδιες για την εισαγωγή των μετοχών της 
Ε.Ε.Π.Ν. για διαπραγμάτευση στο Χρηματιστήριο Αξιών 
Αθηνών αρχές αποφασίζουν επί της αιτήσεως μέσα σε ε¬ 
νενήντα (90) ημέρες από την υποβολή της. Απαιτείται επί¬ 
σης να δηλωθεί κατά πόσον οι ιδρυτές της Ε.Ε.Π.Ν. είχαν 
ή έχουν αμέσως ή εμμέσως συμμετοχή σε ποσοστό είκο¬ 
σι πέντε τοις εκατό (25%) ή μεγαλύτερο, σε ιδιωτικές ναυ¬ 
τιλιακές εταιρείες ή ναυτιλιακές εταιρείες που εισήχθη- 
σαν σε χρηματιστήριο ή σε άλλη αγορά που προβλέπεται 
από το άρθρο 4 παράγραφος 1 του ν. 1969/1991, καθώς 
επίσης και στοιχεία της πορείας της αντίστοιχης κινητής 
αξίας για το μετά την εισαγωγή της στην οργανωμένη α¬ 
γορά ή τη διάθεσή της προς το κοινό διάστημα. Υποβάλ¬ 


λονται επίσης στοιχεία προσδιορισμού ταυτότητας των 
μετόχων, μέχρι φυσικού προσώπου, που ελέγχουν εμμέ¬ 
σως ή αμέσως ποσοστό άνω του πέντε τοις εκατό (5%) 
του κεφαλαίου της εταιρείας. Εάν οι παραπάνω μέτοχοι 
είναι νομικά πρόσωπα, υποβάλλεται βιογραφικό σημείω¬ 
μα των μελών της διοίκησης αυτών. Από την υποχρέωση 
κοινοποίησης ονομάτων μέχρι φυσικού προσώπου εξαι¬ 
ρούνται τα πιστωτικά ιδρύματα όπως και οι εταιρίες των 
οποίων οι μετοχές είναι εισηγμένες σε συγκεκριμένες ορ¬ 
γανωμένες χρηματιστηριακές αγορές σύμφωνα με τη πε¬ 
ρίπτωση γ'τηςπαρ. 1 του άρθρου 4 του ν. 1969/1991. Με 
απόφαση του διοικητικού συμβουλίου της Επιτροπής Κε¬ 
φαλαιαγοράς μετά από εισήγηση του διοικητικού συμ¬ 
βουλίου του Χρηματιστηρίου Αξιών Αθηνών μπορούν να 
εξειδικεύονται περαιτέρω οι ανωτέρω υποχρεώσεις, ό¬ 
πως και να καθορίζονται ειδικές τεχνικές λεπτομέρειες 
για την εφαρμογή της παραπάνω διάταξης. 

2. Το διοικητικό συμβούλιο του Χρηματιστηρίου Αξιών 
Αθηνών για να εγκρίνει το Ενημερωτικό Δελτίο και το δι¬ 
οικητικό συμβούλιο της Επιτροπής Κεφαλαιαγοράς για 
να εκδώσει άδεια για δημόσια εγγραφή όπως και άδεια 
λειτουργίας εκτιμούν, εκτός της συνδρομής των προϋπο¬ 
θέσεων του π.δ. 350/1985 όπως ισχύει, και την οργάνωση, 
τα τεχνικά και οικονομικά μέσα της εταιρείας, και την α¬ 
ξιοπιστία και επάρκεια του επενδυτικού σχεδίου. Εκτι¬ 
μούν επίσης την αξιοπιστία, το ήθος και την εμπειρία και 
το παρελθόντων ιδρυτών και των προσώπων που πρόκει¬ 
ται να τη διοικήσουν, καθώς καιτην καταλληλότητα αυτών 
για τη διασφάλιση της χρηστής διαχείρισήςτης. Για την ε¬ 
κτίμηση της συνδρομής των προϋποθέσεων αυτών, συ¬ 
νυποβάλλονται με την αίτηση εισαγωγής και περιλαμβά¬ 
νονται στο ενημερωτικό δελτίο βιογραφικά σημειώματα 
και στοιχεία προσδιορισμού της ταυτότητας των μετό¬ 
χων, μέχρι φυσικού προσώπου, που ελέγχουν αμέσως ή 
εμμέσως ποσοστό άνω του πέντε τοις εκατό (5%) του κε¬ 
φαλαίου της εταιρείας καθώς και των μελών του διοικητι¬ 
κού συμβουλίου αυτής. Από την υποχρέωση κοινοποίη¬ 
σης ονομάτων μετόχων μέχρι φυσικού προσώπου εξαι¬ 
ρούνται τα πιστωτικά ιδρύματα όπως και οι εταιρείες των 
οποίων οι μετοχές είναι εισηγμένες σε χρηματιστήριο ή 
άλλη οργανωμένη αγορά που προβλέπεται από το άρθρο 
4 παρ. 1 του ν. 1969/1991. Θα δηλώνεται επίσης, εάν τα 
πρόσωπα αυτά είναι ή υπήρξαν ιδιοκτήτες ή μέτοχοι, α¬ 
μέσως ή εμμέσως σε ποσοστό άνω του είκοσι πέντε τοις 
εκατό (25%), ή μέλη της διοικήσεως ή εγγυητές υποχρε¬ 
ώσεων, ελληνικών ή αλλοδαπών επιχειρήσεων, άλλων α¬ 
πό την εκδότρια και τις θυγατρικές αυτής οι οποίες έχουν 
ή είχαν περιέλθει σε κατάσταση παύσεως πληρωμών ή έ¬ 
χουν ή είχαν υπαχθεί σε διαδικασία πτωχεύσεως, ανα¬ 
γκαστικής διαχειρίσεως, ειδικής εκκαθαρίσεως ή άλλη α¬ 
νάλογη διαδικασία είτε στην Ελλάδα είτε στην αλλοδαπή. 

3. Επίσης στο Ενημερωτικό Δελτίο αναφέρονται υπο¬ 
χρεωτικά και οι παράγοντες κινδύνου που θα μπορούσαν 
να επηρεάσουν τις προοπτικές της εταιρείας, καθώς και η 
ιστορική εξέλιξη των αποδόσεων άλλων διαπραγματεύσι¬ 
μων κινητών αξιών που τυχόν έχουν εκδοθεί είτε απάτην ε¬ 
ταιρεία είτε από συνδεδεμένες εταιρείες με αυτήν, σε ο¬ 
ποιαδήποτε οργανωμένη αγορά, τηρουμένων ως προς τη 
σύνταξη και το περιεχόμενο αυτού των κειμένων διατάξε¬ 
ων. Με απόφαση του διοικητικού συμβουλίου της Επιτρο¬ 
πής Κεφαλαιαγοράς μπορεί να εξειδικεύονται τα κριτήρια 
των παραγράφων 1 και 2 και να ορίζεται το ειδικότερο πε- 

ριεχόμενοτου επενδυτικού σχεδίου και του σχετικού ενη¬ 
μερωτικού δελτίου, καθώς και να ορίζονται κατά περίπτω¬ 
ση τα απαιτούμενα πιστοποιητικά που θα αποδεικνύουν 
την ακρίβεια των πιο πάνω δηλώσεων της Ε.Ε.Π.Ν.. 

4. Η εταιρεία που υποβάλλει αίτηση προκειμένου να ει¬ 
σαγάγει για πρώτη φορά μετοχές της στο Χρηματιστήριο 
Αξιών Αθηνών, ελέγχεται φορολογικά σύμφωνα με τις 
διατάξεις της παρ. 3α του άρθρου 3του π.δ. 350/1985. Αν 
η εταιρεία δεν έχει συμπληρώσει το χρόνο της πρώτης οι¬ 
κονομικής χρήσης, η αρμόδια Δημόσια Οικονομική Υπη¬ 
ρεσία (Δ.Ο.Υ.) προβαίνει σε ειδικό έκτακτο έλεγχο σύμ¬ 
φωνα με τις προθεσμίες που ορίζει η παράγραφος 3α του 
άρθρου 3 του π.δ. 350/1985. 

5. Κατά την εισαγωγή και καθ’ όλη τη διάρκεια της δια- 
πραγματεύσεως των μετοχών της Ε.Ε.Π.Ν. στο Χ.Α.Α, ό¬ 
λα τα ελεγχόμενα από αυτήν πλοία οφείλουν να παρακο- 
λουθούνται από νηογνώμονα ανεγνωρισμένο απάτην Ευ¬ 
ρωπαϊκή Ένωση και εξουσιοδοτημένο από το Ελληνικό 
Κράτος και να έχουν την ανώτατη δυνατή κλάση στο νηο¬ 
γνώμονα αυτόν για πλοία της ίδιας κατηγορίας. 

Άρθρο 17 

Υποχρεώσεις της Ε.Ε.Π.Ν. μετά την εισαγωγή των με¬ 
τοχών της στο Χρηματιστήριο Αξιών Αθηνών 

1. Κατά τη διάρκεια της διαπραγμάτευσης των μετοχών 
της Ε.Ε.Π.Ν. στο Χρηματιστήριο Αξιών Αθηνών τουλάχι¬ 
στον τα δύο τρίτα (2/3) του συνόλου των πλοίων, που ανή¬ 
κουν σε πλοιοκτήτριες εταιρείες στις οποίες η Ε.Ε.Π.Ν. έ¬ 
χει επενδύσει στο σύνολο των μεστοχών και ψήφων τους, 
πρέπει να φέρουν την ελληνική σημαία ή σημαία άλλων 
κρατών - μελών της Ευρωπαϊκής Ένωσης και των υπόλοι¬ 
πων κρατών - μελών της Ευρωπαϊκής Ένωσης και των υ¬ 
πόλοιπων κρατώντου Ευρωπαϊκού Οικονομικού Χώρου. 

2. Ο ελάχιστος αριθμός ποντοπόρων πλοίων, όπως αυ¬ 
τά θεωρούνται για τις ανάγκες του παρόντος νόμου, που 
αναφέρεται στο εδάφιο α'της παρ. 1 του άρθρου 12 δεν 
μπορεί να μειωθεί σε λιγότερο από τρία (3), από τα οποία 
το ένα είναι δυνατόν να τελεί υπό ναυπήγηση. Στην περί¬ 
πτωση αυτή η Ε.Ε.Π.Ν. υποβάλλει αμελλητί στο διοικητι¬ 
κό συμβούλιο του Χρηματιστηρίου Αξιών Αθηνών επιχει¬ 
ρηματικό σχέδιο για την αποκατάσταση το αργότερο ε¬ 
ντός τριών (3) ετών του ελάχιστου αριθμού των έξι (6) 
πλοίων. Εάν το επιχειρηματικό σχέδιο δεν κριθεί ικανο¬ 
ποιητικό, ή δεν υλοποιηθεί στην αναφερόμενη σε αυτό 
προθεσμία, το διοικητικό συμβούλιο του Χρηματιστηρίου 
Αξιών Αθηνών μπορεί με απόφασή του να αναστείλει τη 
διαπραγμάτευση των μετοχώντης Ε.Ε.Π.Ν. στο Χρηματι¬ 
στήριο Αξιών Αθηνών. Εάν μετά την παρέλευση της ανω¬ 
τέρω προθεσμίας δεν αποκατασταθεί ο ελάχιστος αριθ¬ 
μός πλοίων που αναφέρονται στο εδάφιο α' της παρ. 1 του 
άρθρου 12, το διοικητικό συμβούλιο του Χρηματιστηρίου 
Αξιών Αθηνών αναστέλλει τη διαπραγμάτευση των μετο¬ 
χώντης Ε.Ε.Π.Ν.. Σε περίπτωση που ο αριθμός των πλοί¬ 
ων μειωθεί σε λιγότερο από τρία (3), το διοικητικό συμ¬ 
βούλιο του Χρηματιστηρίου Αξιών Αθηνών υποχρεωτικά 
διαγράφει τις μετοχές από το χρηματιστήριο. 

3. Μετά από αίτηση της Ε.Ε.Π.Ν. στο διοικητικό συμ¬ 
βούλιο του Χρηματιστηρίου Αξιών Αθηνών, επιτρέπεται υ¬ 
πέρβαση του οριζόμενου στην περίπτωση β' της παρ. 1 
του άρθρου 12 ορίου, μέχρι ποσοστού πενήντα τοις εκα¬ 
τό (50%) του ενεργητικού της Ε.Ε.Π.Ν.. Στην περίπτωση 


αυτή, το διοικητικό συμβούλιο του Χρηματιστηρίου Αξιών 
Αθηνών μπορεί να ορίσει τα στοιχεία που χρειάζεται να υ¬ 
ποβληθούν στο Χρηματιστήριο Αξιών Αθηνών, από τις 
Ε. Ε. Π. Ν.. Τα ποσά των διαθεσίμων που είναι καθ’ υπέρβα¬ 
ση του ορίου της περ. β' της παρ. 1 του άρθρου 12 διατη¬ 
ρούνται στη μορφή που ορίζεται στην ίδια περίπτωση μέ- 
χριτηνεπανεπένδυσήτους, εντόςτριών (3) ετών, κατά τις 
διατάξεις του παρόντος, το δε υπόλοιπο ενεργητικό της 
είναι επενδεδυμένο σύμφωνα με τις διατάξεις του άρ¬ 
θρου 12 του παρόντος νόμου. 

4. Κατά τη διάρκεια της διαπραγματεύσεως των μετο¬ 
χώντης, η Ε.Ε.Π.Ν. δεν επιτρέπεται να μεταβιβάζει τις κα- 
τεχόμενες από αυτήν μετοχές πλοιοκτήτριας ή διαχειρί- 
στριας εταιρείας, εκτός εάν το εις χείραςτης απομένον υ¬ 
πόλοιπο αυτών αντιπροσωπεύει ποσοστό τουλάχιστον 
ίσον προς το αντιστοίχως αναφερόμενο στην παρ. 1 περ. 
α'και στην παρ. 2 περ. α'του άρθρου 12 του παρόντος. 

Άρθρο 18 

Σχέσεις πλοιοκτητριών εταιρειών και 
διαχειρίστριας εταιρείας 

1. Η καθημερινή διαχείριση των πλοίων των πλοιοκτη¬ 
τριών εταιρειών στις οποίες έχει επενδύσει η Ε.Ε.Π.Ν. γί¬ 
νεται από μία ή περισσότερες εταιρείες διαχειρίσεως που 
έχουν εγκατάσταση στην Ελλάδα και ασκείται σύμφωνα 
με τη διεθνή ναυτιλιακή πρακτική. Οι εταιρείες διαχειρί¬ 
σεως πρέπει να λειτουργούν σύμφωνα με τις διεθνείς 
συμβάσεις και να είναι εφοδιασμένες με το προβλεπόμε- 
νο από τον Κώδικα Ασφαλούς Διαχειρίσεως Έγγραφο 
Συμμορφώσεως και να διαθέτουν επαρκή εμπειρία και ε- 
ξειδίκευση για την παροχή υπηρεσιών διαχείρισης σε 
πλοιοκτήτριες εταιρίες. 

2. Δεν είναι αναγκαία η μετοχική σχέση μεταξύ της 
Ε.Ε.Π.Ν. ή των ελεγχόμενων από αυτήν πλοιοκτητριών ε¬ 
ταιρειών και της διαχειρίστριας εταιρείας. Σε περίπτωση 
αλλαγής της εταιρείας διαχειρίσεως, η Ε.Ε.Π.Ν. γνωστο- 
ποιείτη σχετική πρόθεση των ανωτέρω εταιρειών στο Χρη¬ 
ματιστήριο Αξιών Αθηνών, καθώς και τα πλήρη στοιχεία 
της νέας εταιρείας διαχειρίσεως και της νέας συμβάσεως 
διαχειρίσεως, πριν να υπογράφει η σύμβαση αυτή. 

3. Με την αίτηση εισαγωγής των μετοχών της Ε.Ε.Π.Ν. 
στο Χρηματιστήριο Αξιών Αθηνών υποβάλλεται και αντί¬ 
γραφο των τυχόν συμφωνητικών διαχείρισης, τα πλήρη 
στοιχεία των εταιρειών διαχείρισης και των φυσικών προ¬ 
σώπων που τις διοικούν, καθώς και το ύψος της αμοιβής 
της διαχειρίστριας εταιρείας. Η εκποίηση και αγορά περι¬ 
ουσιακών στοιχείων, η εκμετάλλευσή τους, η σύναψη δα¬ 
νείων, η πραγματοποίηση επισκευών ή μετασκευών των 
πλοίων, ναυλώσεων ή χρονοναυλώσεων των πλοίων που 
υπερβαίνουν τους δώδεκα (12) μήνες και η διαχείριση α- 
ποθεματικών αποφασίζονται από τις πλοιοκτήτριες εται¬ 
ρείες που έχει συμμετοχή η Ε.Ε.Π.Ν.. 

4. Αλλαγές σημαντικών όρων της συμβάσεως διαχειρί¬ 
σεως που μπορούν να επηρεάζουν την εμπορική αξία της 
Ε. Ε. Π. Ν. ή τη χρη ματιστη ριακή αξία των μετοχών της γνω- 
στοποιούνται εντός δέκα (10) εργάσιμων ημερών στο 
Χρηματιστήριο Αξιών Αθηνών. 

5. Τυχόν ύπαρξη υπό-ανάθεσης έργου πρέπει να ανα- 
φέρεται ρητά στη σύμβαση διαχειρίσεως και να γνωστο¬ 
ποιείται άμεσα στο Χρηματιστήριο Αξιών Αθηνών. 

6. Κάθε αλλαγή της συμβάσεως διαχειρίσεως ή των 
προσώπων που διοικούν την εταιρεία διαχειρίσεως γνω¬ 
στοποιείται στο Χρηματιστήριο Αξιών Αθηνών εντός δέκα 
(10) εργασίμων ημερών. Σε περίπτωση που το διοικητικό 
συμβούλιο του Χρηματιστηρίου Αξιών Αθηνών κρίνει ότι 
λόγω σημαντικής μεταβολής των όρων της συμφωνίας 
διαχειρίσεως ή των προσώπων που ελέγχουν ή διοικούν 
την εταιρεία διαχειρίσεως υπάρχει κίνδυνος για τα συμ¬ 
φέροντα της Ε.Ε.Π.Ν., των θυγατρικών της πλοιοκτη- 
τριών εταιρειών ή των επενδυτών, μπορεί να υποχρεώνει 
την Ε.Ε.Π.Ν. σε επαναδιαπραγμάτευση των όρων ή/και 
την αλλαγή των προσώπων που επηρεάζουντα συμφέρο- 
ντάτης και σε περίπτωση μη συμμόρφωσης θέτει τη δια¬ 
πραγμάτευση της μετοχής της Ε.Ε.Π.Ν. υπό επιτήρηση. 

7. Με απόφαση του διοικητικού συμβουλίου του Χρημα¬ 
τιστηρίου Αξιών Αθηνών, που δημοσιεύεται στην Εφημε¬ 
ρίδα της Κυβερνήσεως, καθορίζεται ο τρόπος και τα μέ¬ 
σα ανακοίνωσης των πληροφοριών του παρόντος άρ¬ 
θρου στο επενδυτικό κοινό. 

Άρθρο 19 

Σημαντικές συναλλαγές 

1. Η Ε.Ε.Π.Ν. ενημερώνει εγγράφως το Χρηματιστήριο 
Αξιών Αθηνών, για κάθε συναλλαγή στα πλαίσια της ε¬ 
μπορικής της δραστηριότητας, τόσο αυτής όσο και των 
θυγατρικών της εταιρειών, της οποίας η αξία υπερβαίνει 
ποσοστό τριάντα τοις εκατό (30%) της μέσης χρηματι¬ 
στηριακής αξίας της Ε.Ε.Π.Ν. κατά το ημερολογιακό τρί¬ 
μηνο που προηγείται της συναλλαγής εντός πέντε (5) ερ¬ 
γασίμων ημερών από την πραγματοποίησή της. Στις συ¬ 
ναλλαγές αυτές περιλαμβάνονται ενδεικτικά και όχι 
περιοριστικά οι χρονοναυλώσεις πλοίων, εφόσον είναι 
διάρκειας ανώτερης των δώδεκα (12) μηνών και ο συνολι¬ 
κός ναύλος για όλη την περίοδο υπερβαίνει το ανωτέρω 
όριο, όπως επίσης και κάθε πώληση ή αγορά πλοίου ανε¬ 
ξαρτήτως του ύψους του ποσού της συναλλαγής. Όμοια 
ενημέρωση απαιτείται και για τυχόν αργίες των πλοίων 
των ανωτέρω θυγατρικών εταιρειών, οι οποίες υπερβαί¬ 
νουν χρονικό διάστημα τριάντα (30) ημερών κατ’ ημερο¬ 
λογιακό έτος, μη υπολογιζόμενου του διαστήματος για ε¬ 
πιθεωρήσεις και δεξαμενισμούς. 

2. Με απόφαση του διοικητικού συμβουλίου της Επι¬ 
τροπής Κεφαλαιαγοράς μπορεί να εξειδικεύονται περαι¬ 
τέρω οι περιπτώσεις που μπορούν να επηρεάσουν την τι¬ 
μή της μετοχής της Ε.Ε.Π.Ν., όπως και να ορίζονται πρό¬ 
σθετες τέτοιες περιπτώσεις για τις οποίες να απαιτείται 
ενημέρωση του Χρηματιστηρίου Αξιών Αθηνών και της Ε¬ 
πιτροπής Κεφαλαιαγοράς. 

Άρθρο 20 

Εξαμηνιαία κατάσταση επενδύσεων 

1. Η Ε.Ε.Π.Ν. δημοσιεύει, στο τέλος κάθε ημερολογια¬ 
κού εξαμήνου, και εντός τεσσάρων (4) μηνών από της λή- 
ξεως του εξαμήνου τούτου, την προβλεπόμενη από το 
π.δ. 360/1985 (ΦΕΚ129 Α') εξαμηνιαία έκθεση για τη δρα- 
στηριότητά της και τα αποτελέσματα αυτής, στην οποία 
περιλαμβάνεται και κατάσταση επενδύσεων των διαθεσί¬ 
μων της, με χωριστή αναφορά στις επί μέρους κατηγο¬ 
ρίες επενδύσεων. Η πρώτη έκθεση και κατάσταση επεν¬ 
δύσεων επιτρέπεται να καλύπτει περίοδο μεγαλύτερη 


του εξαμήνου, χωρίς αυτή η περίοδος να μπορεί να υπερ- 
βείτοέτος. Η κατάσταση περιλαμβάνει, ως προςτα πλοία 
των θυγατρικών εταιριών της Ε.Ε.Π.Ν., περιγραφή καθε- 
νός από αυτά, το σκοπό για τον οποίο χρησιμοποιείται ή 
προορίζεται να χρησιμοποιηθεί, την εμπορική αξία του 
πλοίου, τυχόν βάρη επ’ αυτού, καθώς και οποιοδήποτε 
άλλο στοιχείο κρίνεται χρήσιμο για να επιτρέψει στους ε¬ 
πενδυτές να αξιολογήσουν τις επενδύσεις της εταιρείας. 

2. Η εξαμηνιαία κατάσταση επενδύσεων της εταιρείας 
συντάσσεται με βάση την αποτίμηση αυτών σύμφωνα με 
την παρ. 2 του άρθρου 12 του παρόντος. Υποβάλλεται 
στην Επιτροπή Κεφαλαιαγοράς και δημοσιεύεται σε δύο 
ημερήσιες οικονομικές εφημερίδες των Αθηνών και σε 
μία πανελλήνιας κυκλοφορίας εφημερίδα. 

Το διοικητικό συμβούλιο της Επιτροπής Κεφαλαιαγο¬ 
ράς μπορεί, με απόφασή του, να ορίζει περαιτέρω το ειδι¬ 
κότερο περιεχόμενο της εξαμηνιαίας καταστάσεως επεν¬ 
δύσεων της εταιρείας. 

Άρθρο 21 
Διανομή κερδών 

1. Η Ε.Ε.Π.Ν. υποχρεούται να διανέμει ετησίως στους 
μετόχους της τουλάχιστον ποσοστό τριάντα πέντε τοις ε¬ 
κατό (35%) των ετήσιων καθαρών κερδών της. Επιτρέπε¬ 
ται η διανομή χαμηλότερου ποσοστού ή η μη διανομή με¬ 
ρίσματος από την Ε.Ε.Π.Ν., με απόφαση της γενικής συ- 
νελεύσεώς της, εφόσον το καταστατικό της περιέχει 
σχετική πρόβλεψη, με σκοπό τη δωρεάν διανομή μετοχών 
προς τους μετόχους, κατόπιν αυξήσεως του μετοχικού 
κεφαλαίου της Ε.Ε.Π.Ν., κατά τα ειδικότερα οριζόμενα 
στις διατάξεις του κ.ν. 2190/1920. Με απόφαση της γενι¬ 
κής συνελεύσεως, κέρδη μπορούν να φέρονται σε πίστω¬ 
ση ειδικού αποθεματικού για την αντιμετώπιση ζημιών. 
Αυτή η κράτηση παύει υποχρεωτικά, όταν το αποθεματι- 
κό αυτό φθάσει στο πενήντα τοις εκατό (50%) του ενερ¬ 
γητικού της εταιρείας. 

2. Με απόφαση της γενικής συνέλευσης, επιτρέπεται ο 
σχηματισμός τακτικού αποθεματικού, σύμφωνα με τις 
διατάξεις του κ.ν. 2190/1920. 

3. Η εταιρεία δεν επιτρέπεται να καταβάλλει, κατά τη 
διάρκεια μίας εταιρικής χρήσης, στα μέλη του διοικητικού 
της συμβουλίου, αμοιβές που υπερβαίνουν συνολικά το έ¬ 
να δέκατο (1/10) των κερδών που διανεμήθηκαν στο τέλος 
της χρήσεως ή το ένα εικοστό (1/20) της υπεραξίας του 
συνόλου των επενδύσεών της στο τέλος της χρήσεως. 

Άρθρο 22 

Εποπτεία - Κυρώσεις 

Τα άρθρα 11,13 πλην του πρώτου εδαφίου της παρα¬ 
γράφου 2 αυτού, 14 και 15 του ν. 1969/1991 εφαρμόζο¬ 
νται αναλόγως και στις εταιρείες επενδύσεων στην πο¬ 
ντοπόρο ναυτιλία. 

Άρθρο 23 

Φορολογία 

1. Το εισόδημα που αποκτάται από την Ε.Ε.Π.Ν. καθώς 
και το εισόδημα που αποκτούν εξ αυτής οι μέτοχοι, είτε υ¬ 
πό τη μορφή μερισμάτων, είτε υπό τη μορφή διανομών 
του κεφαλαίου και της υπεραξίας αυτού απαλλάσσεται α¬ 
πό κάθε άμεσο ή έμμεσο φόρο, εισφορά ή κράτηση. Άλ- 

λωστε κάθε φορολογική υποχρέωση τούτων εξαντλείται 
δυνάμει των διατάξεων των ν. 27/1975 (ΦΕΚ 77 Α') και ν. 
29/1975, όπως ισχύουν. 

2. Η Ε.Ε.Π.Ν. απαλλάσσεται αντικειμενικούς των τελών 
χαρτοσήμου, καθώς επίσης και παντός φόρου, εισφοράς 
ή δικαιώματος ή οποιοσδήποτε άλλης επιβαρύνσεως υ¬ 
πέρ του Δημοσίου ή τρίτου επί του κεφαλαίου της. 

3. Η πράξη συστάσεως της Ε.Ε.Π.Ν. το καταστατικό, οι 
εκδιδόμενες από αυτήν μετοχές, καθώς και η απόκτηση 
από αυτήν μετοχών πλοιοκτητριών εταιρειών απαλλάσ¬ 
σονται παντός εν γένει αμέσου ή εμμέσου φόρου, τέλους, 
εισφοράς, δικαιώματος ή οποιοσδήποτε άλλης επιβαρύν- 
σεως υπέρ του Δημοσίου, νομικών προσώπων δημοσίου 
δικαίου και γενικά τρίτων. 

4. Οι συναλλαγές επί μετοχών Ε.Ε.Π.Ν. επιβαρύνονται 
από το φόρο που προβλέπεται από την παρ. 2 του άρθρου 
9 του ν. 2579/1998 (ΦΕΚ 31 Α') σε σχέση με τη φορολόγη- 
ση χρηματιστηριακών συναλλαγών, όπως αυτή τροπο¬ 
ποιήθηκε από το άρθρο 22του ν. 2742/1999 (ΦΕΚ207 Α'). 

5. Η προβλεπόμενη από τα άρθρα 29 και 35 του ν. 814/ 
1978 απαλλαγή περιλαμβάνει και τη διανομή καθαρών 
κερδών ή μερισμάτων μέσω και δεύτερης εταιρίας χαρ¬ 
τοφυλακίου (ίιοΙάίπ 9 οοπιραηγ). 

Άρθρο 24 
Περιορισμοί 

1. Απαγορεύεται η αγορά ή πώληση ή εκποίηση ποντο¬ 
πόρων πλοίων των πλοιοκτητριών εταιρειών στις οποίες η 
εταιρεία έχει συμμετοχή προς ή από ιδρυτές, μετόχους, 
μέλη του διοικητικού συμβουλίου, γενικούς διευθυντές ή 
διευθυντές της εταιρείας, συζύγους και συγγενείς τους μέ¬ 
χρι και τρίτου βαθμού εξ αίματος ή εξ αγχιστείας, εκτός ε¬ 
άν προηγουμένως έχει δοθεί η έγκριση της γενικής συνέ¬ 
λευσης της Ε.Ε.Π.Ν., με απόφαση στην οποία δεν αντιτάσ¬ 
σεται μειοψηφία πλέον του ενός τρίτου (1/3) των μετόχων. 

2. Απαγορεύεται η συγκέντρωση ποσοστού πλέον του 
πενήντα τοις εκατό (50%) των μετοχώνπου έχουν εκδοθεί 
υπέρ εταιρείας επενδύσεων στην ποντοπόρο ναυτιλία α¬ 
πό φυσικά ή νομικά πρόσωπα που δεν προέρχονται από 
Κράτος - Μέλος της Ευρωπαϊκής Ένωσης και τα υπόλοι¬ 
πα κράτη του Ευρωπαϊκού Οικονομικού Χώρου. Παράβα¬ 
ση της διάταξης αυτής συνεπάγεται για το υπερβάλλον 
ποσοστό απώλεια του δικαιώματος του μετόχου, όπως 
και του πρώην μετόχου για το τυχόν υπόλοιπο των μετο¬ 
χών που κατέχει, εκπροσώπησης και ψήφου στις γενικές 
συνελεύσεις της εταιρείας και λήψης μερίσματος. 

3. α) Οι αρχικοί μέτοχοι της Ε.Ε.Π.Ν. νομικά ή φυσικά 
πρόσωπα, οι οποίοι κατέχουν άνω του πέντε τοις εκατό 
(5%) έκαστος του μετοχικού της κεφαλαίου κατά την ει¬ 
σαγωγή των μετοχών της στο Χρηματιστήριο Αξιών Αθη¬ 
νών, δεσμεύονται ότι μετά την έναρξη της διαπραγμα- 
τεύσεως δεν θα διαθέσουν πάνω από το πενήντα τοις ε¬ 
κατό (50%) του συνόλου των μετοχών που κατείχαν πριν 
από την εισαγωγή των μετοχών για διαπραγμάτευση, των 
μετοχών που τυχόν απέκτησαν από τη συμμετοχή τους 
κατά την πρώτη διάθεση στο επενδυτικό κοινό μετοχών 
της Ε.Ε.Π.Ν., τυχόν δωρεάν μετοχών, όπως και τις προ¬ 
ερχόμενες από άσκηση δικαιωμάτων προτίμησης που α¬ 
ντιστοιχούν σε αυτές για χρονικό διάστημα δύο (2) ετών 
από την έναρξη διαπραγμάτευσης των μετοχών στο Χρη¬ 
ματιστήριο Αξιών Αθηνών. Παράβαση της διάταξης αυ¬ 


τής συνεπάγεται απώλεια από το μέτοχο του δικαιώματος 
εκπροσώπησης και ψήφου στις γενικές συνελεύσεις της 
εταιρείας και λήψης μερίσματος για το σύνολο των ανω¬ 
τέρω μετοχών. 

β) Αν οι μέτοχοι της περίπτωσης α' δεν διαθέτουν α¬ 
θροιστικά το πενήντα τοις εκατό (50%) των μετοχών της 
εταιρείας, η απαγόρευση της περίπτωσης α' επεκτείνεται 
και σε όλους τους μετόχους που κατέχουν ποσοστό κάτω 
του πέντε τοις εκατό (5%), ξεκινώντας από τα μεγαλύτε¬ 
ρα ποσοστά και μέχριτη συμπλήρωση του πενήντα τοις ε¬ 
κατό (50%). 

γ) Με απόφαση του διοικητικού συμβουλίου της Επι¬ 
τροπής Κεφαλαιαγοράς μετά από εισήγηση του διοικητι¬ 
κού συμβουλίου του Χρηματιστηρίου Αξιών Αθηνών ορί¬ 
ζονται οι λεπτομέρειες εφαρμογής της διατάξεως αυτής 
και ιδίως οι φορείς στους οποίους παραμένουν δεσμευ¬ 
μένες οι μετοχές, ο τρόπος δεσμεύσεως των μετοχών 
που οι ανωτέρω μέτοχοι δεν δικαιούνται να διαθέσουν, οι 
υποχρεώσεις των φορέων, καθώς και οι όροι και προϋπο¬ 
θέσεις υπό τους οποίους επιτρέπεται η διάθεση των με¬ 
τοχών αυτών και οι ειδικές διαδικασίες μεταβίβασής τους, 
καθώς και κάθε αναγκαία σχετική λεπτομέρεια. 

4. Με απόφαση των Υπουργών Εθνικής Οικονομίας, Α¬ 
νάπτυξης και Εμπορικής Ναυτιλίας, που εκδίδεται ύστε¬ 
ρα από γνώμη των διοικητικών συμβουλίων του Χρηματι¬ 
στηρίου Αξιών Αθηνών και της Επιτροπής Κεφαλαιαγο¬ 
ράς, μπορεί να μεταβάλλονται τα ποσοστά της 
προηγούμενης παραγράφου, το χρονικό διάστημα απα¬ 
γόρευσης και να ορίζονται όροι και προϋποθέσεις για τη 
σταδιακή άρση της απαγόρευσης αυτής. Σε κάθε περί¬ 
πτωση η άρση της απαγόρευσης δεν μπορεί να επιτραπεί 
πριν την παρέλευση ενός (1) έτους από την εισαγωγή. Α¬ 
πό την απαγόρευση της παραγράφου 3 εξαιρούνται: 

α) Οι περιπτώσεις μεταβίβασης λόγω κληρονομιάς ή 
κληροδοσίας. 

β) Η μεταβίβαση μετοχών μεταξύ των μετόχων ή σε 
στρατηγικό επενδυτή, υπό την προϋπόθεση ότι τούτο γί¬ 
νεται με συμφωνία των μετόχων για τους οποίους ισχύει η 
απαγόρευση της παραγράφου 3 του παρόντος, η οποία 
ανακοινώνεται προηγουμένως στην εταιρεία και εγκρίνε- 
ται από το διοικητικό συμβούλιο του Χρηματιστηρίου Α¬ 
ξιών Αθηνών. Για την έγκριση αυτή λαμβάνονται υπόψη η 
σχέση του μετόχου με τη διοίκηση της εταιρείας, καθώς 
και η διασπορά των μετοχών. 

γ) Η μεταβίβαση μετοχών στον Ειδικό Διαπραγματευτή 
για την εκπλήρωση του έργου του σύμφωνα με το άρθρο 
9 του παρόντος. 

δ) Η μεταβίβαση μετοχών λόγω συγχώνευσης ή απορ¬ 
ρόφησης της εταιρείας με ή από άλλη εταιρεία. 

ε) Η μεταβίβαση μετοχών λόγω αγοράς μετοχών της ε¬ 
ταιρείας που αντιπροσωπεύουντουλάχιστονταδύοτρίτα 
(2/3) των μετοχών της εταιρείας. 

Οι διατάξεις των παραγράφων 3 και 4 του παρόντος ε¬ 
φαρμόζονται και στις μετοχές που αποκτώνται σύμφωνα 
με την περίπτωση α'της παραγράφου αυτής, για τον ενα- 
πομείναντα χρόνο, εφόσον οι νέοι δικαιούχοι απέκτησαν 
μετοχές που αντιπροσωπεύουν τουλάχιστον το πέντε 
(5%) τοις εκατό του μετοχικού κεφαλαίου της εταιρίας. 

5. Οι πλοιοκτήτριες εταιρείες και οι εταιρείες χαρτοφυ¬ 
λακίου που ελέγχει η Ε.Ε.Π.Ν. ενεργούν τακτικές ετήσιες 
αποσβέσεις σύμφωνα με τα διεθνή λογιστικά πρότυπα 
που ισχύουν για αυτές. 

ΚΕΦΑΛΑΙΟ Γ' 

ΑΛΛΕΣ ΔΙΑΤΑΞΕΙΣ 

Αρθρο 25 

1. Τα άρθρα 5 και 6 του β.δ. 804/1970 "περί κυρώσεως 
του καταστατικού των Ελληνικών Ταχυδρομείων" τροπο¬ 
ποιούνται ως εξής: 

"Άρθρο 5 

Το κατά τον ισολογισμό της 31.12.1999 μετοχικό κεφά¬ 
λαιο του ΕΛ.ΤΑ. συμπληρωμένο με 219 δρχ. από το απο- 
θεματικό ανέρχεται στο ποσό των 83.796.481.000 δρχ. 
και διαιρείται σε 83.796.481 κοινές ονομαστικές μετοχές, 
ονομαστικής αξίας 1.000 δρχ. η καθεμία. Το σύνολο των 
μετοχών ανήκει στο Ελληνικό Δημόσιο, το οποίο έχει κα- 
ταβάλειτην αξία των μετοχών αυτών εξ ολοκλήρου. Οι με¬ 
τοχές του ΕΛ.ΤΑ. μεταβιβάζονται ελεύθερα κατά την κεί¬ 
μενη νομοθεσία. Σε κάθε περίπτωση, η συμμετοχή του Ελ¬ 
ληνικού Δημοσίου επίτου εκάστοτε μετοχικού κεφαλαίου 
του ΕΛ.ΤΑ. δεν δύναται να είναι κατώτερη του πενήντα έ¬ 
να τοις εκατό (51 %) των μετά ψήφου μετοχών αυτού. 

Άρθρο 6 

1. Οι τίτλοι των μετοχών αριθμούνται κατά αύξοντα α¬ 
ριθμό, φέρουν τα υπό του νόμου απαιτούμενα στοιχεία, 
τη σφραγίδα του ΕΛ.ΤΑ. και υπογράφονται από τον Πρό¬ 
εδρο και ένα προς το σκοπό αυτόν εξουσιοδοτημένο μέ¬ 
λος του διοικητικού συμβουλίου της εταιρείας. 

Επιτρέπεται η αναπαραγωγή και θέση της σφραγίδας 
του ΕΛ.ΤΑ. και των υπογραφών επί των μετοχών δια μη¬ 
χανικών μέσων. Οι εκδιδόμενοι τίτλοι μετοχών ενσωμα¬ 
τώνουν μία ή περισσότερες μετοχές (πολλαπλοίτίτλοι). 

2. Ο ΕΛ.ΤΑ. μπορεί να προβεί στην έκδοση προσωρινών 
τίτλων μετοχών. Οι προσωρινοί τίτλοι φέρουν τα αναγρα¬ 
φόμενα στην παράγραφο 3 του παρόντος άρθρου στοι¬ 
χεία και αντικαθίστανται με οριστικούς τίτλους μετοχών 
μόλις αυτοί εκδοθούν." 

2. Από τη δημοσίευση του παρόντος, το καταστατικό 
του ΕΛ.ΤΑ. μπορεί να τροποποιείται κατά τις διατάξεις 
της κείμενης νομοθεσίας για τις Ανώνυμες Εταιρείες. 

3. Η διάταξη του εδαφίου (ί) της παρ. 2 του άρθρου 26 
του ν. 2668/1998 αντικαθίσταται ως εξής: 

"(ί) Τις τηλεφωνικές συνδέσεις με ή χωρίς διατάξεις 
φραγής και την προμήθεια αυτοκινήτων ή μοτοσυκλετών 
για τις ανάγκες των υπηρεσιακών λειτουργιών του". 

4. Με την επιφύλαξη των οικείων διατάξεων της Ευρω¬ 
παϊκής Ένωσης όπως ισχύουν κάθε φορά, ο ΕΛ.ΤΑ. και οι 
θυγατρικές επιχειρήσεις του εξαιρούνται από τις διατάξεις 
του ν. 1418/1984 περί δημοσίων έργων, του ν. 2286/1995 
περί προμηθειών, του ν. 716/1977 περί ανάθεσης δημο¬ 
σίων μελετών και του π.δ. 346/1998 "περί ανάθεσης δημο¬ 
σίων υπηρεσιών", καθώς και των εκτελεστικών αυτών δια- 
ταγμάτωντους, όπως ισχύουν σήμερα. Έργα, προμήθειες, 
μελέτες και υπηρεσίες για λογαριασμό του ΕΛ.ΤΑ. θα ανα¬ 
τίθενται και θα εκτελούνται με βάση αντίστοιχους Κανονι- 
σμούςπου θα συνταχθούν από τον ΕΛ.ΤΑ. καιθαεγκριθούν 
με σχετική απόφαση του Υπουργού Μεταφορών και Επι¬ 
κοινωνιών εντός έξι (6) μηνών από τη δημοσίευση του πα¬ 
ρόντος στην Εφημερίδα της Κυβερνήσεως. 


Άρθρο 26 

1. Η παράγραφος 1 του άρθρου 7του ν. 2257/1994 (ΦΕΚ 
197 Α') όπως αντικαταστάθηκε κατ' αρχήν από το άρθρο 
11 του ν. 2642/1998 (ΦΕΚ 216 Α') και στη συνέχεια από το 
άρθρο 22 του ν. 2731/1999 (ΦΕΚ 138 Α') καταργείται. Σε 
κάθε περίπτωση το Δημόσιο διατηρεί τουλάχιστον το ένα 
τρίτο (1/3) του μετοχικού κεφαλαίου του Οργανισμού Τη¬ 
λεπικοινωνιών Ελλάδος. 

2. Τα τυχόν ελλείμματα που προκύπτουν στο Ταμείο Α- 
σφάλισηςτου Προσωπικού του ΟΤΕ αναλαμβάνονται από 
το Δημόσιο. 

Άρθρο 27 
Θέματα Ο.Π.Α.Π. 

1. Το Δημόσιο δύναται να διαθέτει σε επενδυτές μέσω 
του Χρηματιστηρίου Αξιών Αθηνών ποσοστό έως σαρά¬ 
ντα εννέα τοις εκατό (49%) του εκάστοτε μετοχικού κε¬ 
φαλαίου της ανώνυμης εταιρείας με την επωνυμία "Ορ¬ 
γανισμός Προγνωστικών Αγώνων Ποδοσφαίρου ΑΈ." 
(Ο.Π.Α.Π.). 

2. α. Με σύμβαση, που συνάπτεται μεταξύ του Ελληνι¬ 
κού Δημοσίου, εκπροσωπουμένου από τους Υπουργούς 
Οικονομικών και Πολιτισμού, αρμόδιο για θέματα αθλητι¬ 
σμού ή τα εξουσιοδοτημένα από αυτούς όργανα και του 
Ο.Π.Α.Π., παραχωρείται για χρονικό διάστημα είκοσι (20) 
ετών το αποκλειστικό δικαίωμα της διεξαγωγής, διαχείρι¬ 
σης, οργάνωσης και λειτουργίας από τον Ο.Π.Α.Π. των 
παιγνιδιών που διεξάγονται σήμερα από αυτόν, σύμφωνα 
με τις ισχύουσες διατάξεις, καθώς και των παιγνιδιών 
"ΜΠΙΝΓΚΟ ΛΟΤΤΟ", "ΚΙΝΟ", "ΑΡΙΘΜΟΛΑΧΕΙΟ 5 από 35", 
"ΣΟΥΠΕΡ 3" και "ΣΟΥΠΕΡ 4", όπως αυτά, με τους τυχόν ει¬ 
δικότερους διακριτικούς τους τίτλους, θα ορισθούν 
στους προβλεπόμενους στην παράγραφο 2β του παρό¬ 
ντος άρθρου κανονισμούς. 

β. Με απόφαση του Δ.Σ. του Ο.Π.Α.Π. που εγκρίνεται α¬ 
πό τους Υπουργούς Οικονομικών και Πολιτισμού, αρμό¬ 
διου για θέματα αθλητισμού, εκδίδεται Κανονισμός Διε¬ 
ξαγωγής για κάθε παιγνίδι του Ο.Π.Α.Π., με τον οποίο 
ρυθμίζονται θέματα σχετικά με το αντικείμενο των παιγνι- 
διών, την εν γένει οργάνωση και λειτουργία τους, τους οι¬ 
κονομικούς όρους διεξαγωγής των παιγνιδιών και, ιδίως, 
τα ποσοστά που αποδίδονται ως κέρδος στους παίκτες, 
τα ποσοστά κερδών κατά κατηγορία νικητών, την τιμή της 
στήλης και τα ποσοστά προμήθειας των πρακτόρων, ως 
και κάθε σχετικό με τα παραπάνω θέμα. 

Μέχρι την ολοκλήρωση της διαδικασίας έγκρισης των 
παραπάνω κανονισμών, τα παιγνίδια του Ο.Π.Α.Π. διεξά¬ 
γονται σύμφωνα με τους ισχύοντες κανόνες. 

γ. Στη σύμβαση της παραγράφου 2α ορίζονται οι όροι 
άσκησης από τον Ο.Π.Α.Π. και της τυχόν ανανέωσης του 
δικαιώματος που προβλέπεται στην παράγραφο αυτή, το 
αντάλλαγμα για την παραχώρηση του δικαιώματος αυ¬ 
τού, ο τρόπος καταβολής του, οι ειδικότερες υποχρεώ¬ 
σεις του Ο.Π.Α.Π. και, ιδιαίτερα, οι σχετικές με τις αρχές 
της διαφάνειας των ακολουθούμενων διαδικασιών διεξα¬ 
γωγής των παιγνιδιών και της προστασίας της κοινωνικής 
τάξεως και των παικτών, οι λόγοι και η διαδικασία ανά¬ 
κλησης του δικαιώματος, οι κυρώσεις ή άλλες συνέπειες 
σε βάρος του δικαιούχου, ο τρόπος επίλυσης των διαφο¬ 
ρών και ρυθμίζεται κάθε σχετικό με το παρεχόμενο δικαί¬ 
ωμα θέμα. 

Το αντάλλαγμα για τηνπαραχώρηση του αποκλειστικού 
δικαιώματος στον Ο.Π.Α.Π. μπορεί να συμψηφίζεται εν ά¬ 
λω ή εν μέρει με τις οφειλές εκ δανείων που έχουν συνα- 
φθεί από τον Ο.Π.Α.Π. υπέρ της Γενικής Γραμματείας Α¬ 
θλητισμού και του Υπουργείου Πολιτισμού. 

3. Ο πρώτος διευθύνων σύμβουλος του Ο.Π.Α.Π, ορίζε¬ 
ται με κοινή απόφασητων Υπουργών Εθνικής Οικονομίας, 
Οικονομικών και Πολιτισμού, αρμόδιου για θέματα αθλη¬ 
τισμού, κατά παρέκκλιση των διατάξεων του ν. 2414/1996 
(ΦΕΚ 135 Α'). Με την ίδια απόφαση ορίζεται και ο χρόνος 
θητείας αυτού. Η απαγόρευση της παραγράφου 2 του άρ¬ 
θρου 32 του ν. 2683/1999 (ΦΕΚ 19 Α') δεν ισχύει σε αυτήν 
την περίπτωση. 

4. Από 1.1.2001 παύει η καταβολή κάθε επιχορήγησης, 
άμεσης ή έμμεσης, του Ο.Π.Α.Π., προς οποιονδήποτε φο¬ 
ρέα δημόσιο ή ιδιωτικό πληντης προβλεπόμενης στο άρ¬ 
θρο 102 του ν. 2725/1999 (ΦΕΚ 121 Α') υπέρ του Ενιαίου 
Συνδέσμου Ανωνύμων Ποδοσφαιρικών Εταιρειών 
(Ε.Σ.Α.Π.Ε.) και των Ποδοσφαιρικών Ανωνύμων Εταιρει¬ 
ών (Π.Α.Ε.). 

Το ποσό του μερίσματος που δικαιούται το Ελληνικό 
Δημόσιο από τη συμμετοχή του στο μετοχικό κεφάλαιο 
του κεφάλαιο του Ο.Π.Α.Π. κατατίθεται σε ειδικό λογα¬ 
ριασμό, ο οποίος θα συσταθεί στην Τράπεζα της Ελλάδος 
με απόφαση του Υπουργού Οικονομικών. Η διάθεση του 
ποσού αυτού και κάθε άλλη λεπτομέρεια που αφορά τη 
λειτουργία του ειδικού αυτού λογαριασμού θα καθορι- 
σθούν με απόφαση των Υπουργών Οικονομικών και Πολι¬ 
τισμού. Τα ποσά αυτά θα διατίθενται για την ενίσχυση α¬ 
θλητικών και πολιτιστικών δραστηριοτήτων. 

Από τις διατάξεις του παρόντος άρθρου δεν θίγονται δι¬ 
καιώματα διεξαγωγής παιγνιδίων ή στοιχημάτων που έ¬ 
χουν παραχωρηθεί σε άλλους φορείς δημόσιους ή ιδιωτι¬ 
κούς, ούτε οι συμβατικές υποχρεώσεις του Ο.Π.Α.Π. 
προς τρίτους. 

5. α. Η παρακολούθησητηςτήρησηςτης διαδικασίας διε¬ 
ξαγωγής όλων των παιγνιδιών που διεξάγονται από τον 
Ο.Π.Α.Π., η ανακήρυξη των νικητών για κάθε παιγνίδι και η 
εκδίκαση των ενστάσεων των παικτών ανατίθενται στην Ε¬ 
πιτροπή της επόμενης υποπαραγράφου. Η Επιτροπή αυτή 
έχει δικαίωμα πρόσβασης σε κάθε σχετικό με το έργο της 
στοιχείο και μπορεί να προβαίνει στις προς τούτο αναγκαί¬ 
ες ενέργειες, είτε ενεργώντας συλλογικά είτε αναθέτοντας 
τις σχετικές ενέργειες σε μέλος ή μέλη της. Με απόφαση 
των Υπουργών Οικονομικών και Πολιτισμού αρμόδιου για 
θέματα αθλητισμού, που εκδίδεται μετά από γνώμη της πα¬ 
ραπάνω Επιτροπής, μπορεί να ορίζονται ειδικοί πραγματο- 
γνώμονες για την υποβοήθηση του έργου της. 

β. Με απόφαση των Υπουργών Οικονομικών και Πολιτι¬ 
σμού, αρμόδιου για θέματα αθλητισμού, συγκροτείται Επι¬ 
τροπή Ελέγχου, Ανακήρυξης Νικητών και Εκδίκασης Εν¬ 
στάσεων που αποτελείται από δεκαπέντε (15) μέλη με ισά¬ 
ριθμα αναπληρωματικά. Ως μέλη της Επιτροπής ορίζονται 
κρατικοί λειτουργοί και δημόσιοι υπάλληλοι. Ο χρόνος της 
θητείας αυτών ορίζεται σε τρία (3) έτη. Με την παραπάνω 
απόφαση καθορίζεται η αμοιβή των τακτικών και αναπλη¬ 
ρωματικών μελών, του γραμματέα της, καθώς και των 
πραγματογνωμόνων, η οποία βαρύνει τον Ο.Π.Α.Π.. 

γ. Με κοινή απόφαση των Υπουργών Οικονομικών και 
Πολιτισμού, αρμόδιου για θέματα αθλητισμού, ορίζονται 
τα ειδικότερα καθήκοντα και αρμοδιότητες της Επιτρο¬ 


πής της προηγούμενης υποπαραγράφου και ο τρόπος ά¬ 
σκησης αυτών. Στην ίδια απόφαση προβλέπεται ο χρόνος 
και ο τρόπος ανακήρυξης των νικητών και η προθεσμία 
και οι λόγοι υποβολής των ενστάσεων από τους παίκτες. 

δ. Μέχρι τη δημοσίευση στην Εφημερίδα της Κυβερνή- 
σεως των προβλεπόμενων στις παραγράφους 5β και 5γ α¬ 
ποφάσεων, οι υφιστάμενες σήμερα Επιτροπές Μητρών 
και Ελέγχου εξακολουθούν να ασκούντο καθήκοντάτους 
σύμφωνα με τις ισχύουσες κατά το χρόνο δημοσίευσης 
του παρόντος νόμου διατάξεις. 

6. α. Οι εξαιρέσεις που προβλέπονται στο δεύτερο εδά¬ 
φιο της παραγράφου 5 του άρθρου 12 του ν. 2328/ 1995 
(ΦΕΚ 159 Α'), όπως το άρθρο αυτό αντικαταστάθηκε με 
την παράγραφο 1 του άρθρου 33 του ν. 2429/1996 (ΦΕΚ 
155 Α') εφαρμόζονται και στον Ο.Π.Α.Π.. 

β. Η διάταξη της παραγράφου 1 του άρθρου 22 του ν. 
2733/1999 (ΦΕΚ 155 Α') εφαρμόζεται στον Ο.Π.Α.Π. από 
της εισαγωγής του στο Χρηματιστήριο Αξιών Αθηνών α¬ 
νεξαρτήτως του ποσοστού του μετοχικού του κεφαλαίου 
που διατίθεται σε επενδυτές. 

γ. Ο Εσωτερικός Κανονισμός Οργάνωσης, Διάρθρωσης 
και Λειτουργίας των Υπηρεσιών του Ο.Π.Α.Π. καταρτίζε¬ 
ται με απόφαση του Δ.Σ., χωρίς να θίγονται τα εργασιακά 
δικαιώματα του προσωπικού του. 

δ. Τυχόν υφιστάμενες ευνοϊκές ρυθμίσεις υπέρ του 
Ο.Π.Α.Π., εφόσον δεν καταργούνται ρητά, διατηρούνται 
σε ισχύ. 

7. Με αποφάσεις του Δ.Σ. του Ο.Π.Α.Π. δύναται να πω¬ 
λείται το πάσης φύσεως πλεονάζον ή πεπαλαιωμένο υλι¬ 
κό της εταιρείας, με ή χωρίς τη διαμεσολάβηση του 
Ο.Δ.Δ.Υ.. Το προϊόν της εκποίησης περιέρχεται στον 
Ο.Π.Α.Π. εκτός ποσοστού πενήντατοις εκατό (50%), που 
αποτελεί έσοδο του Δημοσίου και εισάγεται στον Κρατικό 
Προϋπολογισμό. Με απόφαση του Υπουργού Οικονομι¬ 
κών ρυθμίζονται ο τρόπος και ο χρόνος απόδοσης του α- 
νωτέρου εσόδου, καθώς και κάθε άλλη λεπτομέρεια. 

8. Από την έναρξη ισχύος του παρόντος καταργούνται: 

α) το τελευταίο εδάφιο της παραγράφου 2 του άρθρου 

20 του ν. 423/1976 (ΦΕΚ 223 Α'), όπως αρχικά αντικατα- 
στάθηκε με το άρθρο 2 στοιχ. γ' του ν. 1070/1980 (ΦΕΚ 
204 Α') και στη συνέχεια τροποποιήθηκε με την παράγρα¬ 
φο 9 του άρθρου 62 του ν. 2218/1994 (ΦΕΚ 90 Α'). 

β) Η παράγραφος 9 του άρθρου 3 του α.ν. 127/1967, ό¬ 
πως το άρθρο αυτό αντικαταστάθηκε με το άρθρο 1 του 
ν.δ. 391/1974 (ΦΕΚ 102 Α'). 

γ) Το τελευταίο εδάφιο της παραγράφου 3 του άρθρου 
6 του β.δ. 20/29.12.1958, όπως προστέθηκε με το άρθρο 
1 του β.δ. 186 της 28 Μαρτίου /3 Απριλίου 1963 (ΦΕΚ 41 
Α'). 

δ) Η διάταξη του άρθρου 30 του ν. 2579/1998 (ΦΕΚ 31 
Α') δεν εφαρμόζεται στον Ο.Π.Α.Π.. 

9. α. Σε περίπτωση που επιτραπεί από το νόμο η διεξα¬ 
γωγή οποιουδήποτε νέου παιγνιδιού, εκτός από τα ανα- 
φερόμενα στην παράγραφο 2α, συγκροτείται, με κοινή α¬ 
πόφαση των Υπουργών Οικονομικών και Πολιτισμού, αρ¬ 
μόδιου για θέματα αθλητισμού, ειδική Επιτροπή, με έργο 
τη διαμόρφωση των όρων και προϋποθέσεων και του κα¬ 
θορισμού του ανταλλάγματος για την παραχώρηση διε¬ 
ξαγωγής του παιγνιδιού στον Ο.Π.Α.Π.. 

Ο Ο.Π.Α.Π., στον οποίο αποστέλλεται υποχρεωτικά α¬ 
ντίγραφο της εκθέσεως της παραπάνω Επιτροπής, δικαι- 

ούται να αναλάβειτη διεξαγωγή και τη διαχείριση, οργά¬ 
νωση και λειτουργία του παιγνιδιού, εφόσον δηλώσει τού¬ 
το ρητά μέσα στην τασσόμενη από το Δημόσιο προθε¬ 
σμία, η οποία δεν μπορεί να είναι μικρότερη των τεσσά¬ 
ρων (4) μηνών. Εάν ο Ο.Π.Α.Π. αρνηθεί να αναλάβει τη 
διεξαγωγή του παιγνιδιού ή παρέλθει η παραπάνω προ¬ 
θεσμία, το Δημόσιο μπορεί να αναλάβει το ίδιο τη διεξα¬ 
γωγή του. Εάν η διεξαγωγή του συγκεκριμένου παιγνιδι¬ 
ού επιτραπεί να ανατεθεί σε τρίτο, το αντάλλαγμα δεν 
μπορεί να είναι κατώτερο από αυτό που προτάθηκε στον 
Ο.Π.Α.Π.. Ειδικά για κάθε μελλοντικό παιγνίδι που αφορά 
αθλητικά γεγονότα, η διεξαγωγή τους μπορεί να γίνει α¬ 
ποκλειστικά και μόνο από τον Ο.Π.Α.Π.. 

β. Με κοινή απόφαση των Υπουργών Οικονομικών και 
Πολιτισμού αρμόδιου για θέματα αθλητισμού, ρυθμίζο¬ 
νται θέματα συγκρότησης και λειτουργίας της παραπάνω 
Επιτροπής, ο αριθμόςτων μελών, οτρόπος αμοιβήςτους, 
ως και κάθε σχετική λεπτομέρεια. 

γ. Το υπέρ του Ο.Π.Α.Π. δικαίωμα της παραγράφου αυ¬ 
τής θα ισχύει για τα είκοσι (20) έτη απάτη δημοσίευση του 
παρόντος νόμου. 

Άρθρο 28 

Σύσταση Ανώνυμης Εταιρείας με την επωνυμία 
"Ταμείο Ανάπτυξης Νέας Οικονομίας Α. Ε." 

1. Συνιστάται ανώνυμη εταιρεία με την επωνυμία "Τα¬ 
μείο Ανάπτυξης Νέας Οικονομίας Α.Ε." ("ΤΑΝΕΟ Α.Ε."), 
που διέπεται από τις διατάξεις της νομοθεσίας περί ανω¬ 
νύμων εταιρειών, εκτός αν ορίζεται διαφορετικά στον πα¬ 
ρόντα νόμο. 

2. Σκοπός της εταιρείας είναι η χρηματοδότηση εται¬ 
ρειών κεφαλαίου επιχειρηματικών συμμετοχών, οι οποίες 
θα αναλαμβάνουν να επενδύουν σε καινοτόμες επιχειρη¬ 
ματικές δραστηριότητες που βρίσκονται στα πρώτα στά¬ 
δια ανάπτυξης. Η εταιρεία δύναται να αναπτύσσει οποια¬ 
δήποτε δραστηριότητα σχετική με τον ανωτέρω σκοπό 
και ιδιαίτερα να χρηματοδοτεί εταιρείες κεφαλαίου επι¬ 
χειρηματικών συμμετοχών, οι οποίες θα αναλαμβάνουν 
να επενδύουν σε καινοτόμες επιχειρηματικές δραστηριό¬ 
τητες που βρίσκονται στα πρώτα στάδια ανάπτυξης, κα¬ 
θώς και να ενισχύει πρότυπα προγράμματα ανάπτυξης. 

Για την εκπλήρωση του σκοπού της η εταιρεία μπορεί να 
επιχορηγείται από τον Κρατικό Προϋπολογισμό και από τα 
έσοδα από τις ιδιωτικοποιήσεις και την εκποίηση άλλων 
περιουσιακών στοιχείων και την εκχώρηση δικαιωμάτων. 

Με κοινή απόφαση των Υπουργών Εθνικής Οικονομίας 
και Οικονομικών ορίζονται οι ειδικότεροι όροι και οι προ¬ 
ϋποθέσεις για την παροχή χρηματοδότησης των εταιρει¬ 
ών κεφαλαίου επιχειρηματικών συμμετοχών. 

3. Το αρχικό μετοχικό κεφάλαιο της εταιρείας ορίζεται 
σε εκατό εκατομμύρια (100.000.000) δραχμές και διαιρεί¬ 
ται σε δέκα χιλιάδες (10.000) μετοχές, ονομαστικής αξίας 
δέκα χιλιάδων (10.000) δραχμών, αναλαμβάνεται δε και 
καλύπτεται ολόκληρο με καταβολή μετρητών από το Ελ¬ 
ληνικό Δημόσιο. Η καταβολή γίνεται μέσα σε δύο (2) μή¬ 
νες από τη δημοσίευση του καταστατικού της εταιρείας. 

4. Στις γενικές συνελεύσεις το Ελληνικό Δημόσιο εκ¬ 
προσωπείται από τους Υπουργούς Εθνικής Οικονομίας 
και Οικονομικών ή από το εξουσιοδοτημένο από αυτούς 
πρόσωπο. 

5. Το διοικητικό συμβούλιο της εταιρείας απαρτίζεται α¬ 


πό πέντε (5) μέλη, που ορίζονται με κοινή απόφαση των Υ¬ 
πουργών Εθνικής Οικονομίας και Οικονομικών. Με όμοια 
απόφαση καθορίζεται το ύψος της αποζημίωσής τους. 

6. Με κοινή απόφαση των Υπουργών Εθνικής Οικονο¬ 
μίας και Οικονομικών, που δημοσιεύεται στην Εφημερίδα 
της Κυβερνήσεως, καταρτίζεται το καταστατικό της εται¬ 
ρείας. Με το καταστατικό αυτό ρυθμίζονται θέματα που α¬ 
φορούν το σκοπό, τη διάρκεια, την έδρα και το μετοχικό 
κεφάλαιο της εταιρείας, τον αριθμό των μετοχών, την αύ¬ 
ξηση και τη μείωση του μετοχικού κεφαλαίου, την έκδοση 
των μετοχών και των προσωρινών τίτλων, τα δικαιώματα 
των μετόχων, τη σύγκληση, τη συγκρότηση, τη λειτουρ¬ 
γία και τις αρμοδιότητες της γενικής συνέλευσης και του 
διοικητικού συμβουλίου, το χρόνο θητείαςτων μελώντου 
διοικητικού συμβουλίου, τους ελεγκτές, την εταιρική χρή¬ 
ση, τη διανομή των κερδών, τις ετήσιες οικονομικές κατα¬ 
στάσεις, τη λύση και την εκκαθάρισή της, την πρώτη εται¬ 
ρική χρήση, τους πρώτους, τακτικό και αναπληρωματικό, 
ελεγκτές και κάθε άλλο θέμα που προβλέπεται από την 
κείμενη νομοθεσία. Στο καταστατικό μπορεί να προβλέ- 
πεταιη σύσταση, με απόφαση του διοικητικού συμβουλί¬ 
ου της εταιρείας, μιας ή περισσοτέρων επιτροπών από ε¬ 
πιστήμονες με εξειδίκευση και εμπειρία στον τομέα νέας 
οικονομίας και πρόσωπα καταξιωμένα στο χρηματοπι¬ 
στωτικό τομέα με έργο: α) την αξιολόγηση των εταιρειών 
που υποβάλλουν σχέδια χρηματοδότησης και β) την υπο¬ 
βολή προτάσεων για τον τρόπο και το ύψος των χρηματο¬ 
δοτήσεων προς το διοικητικό συμβούλιο. Η τροποποίηση 
του καταστατικού γίνεται με απόφαση της γενικής συνέ¬ 
λευσης, σύμφωνα με τις διατάξεις του κ.ν. 2190/1920, με 
την επιφύλαξη των διατάξεων του παρόντος νόμου. 

7. Κύρια κριτήρια για την παροχή χρηματοδότησης από 
την εταιρεία είναι η αξιοπιστία και η φερεγγυότητα των ε¬ 
ταιριών επιχειρηματικών κεφαλαίων και η συμβολή των 
χρηματοδοτούμενων επιχειρηματικών δραστηριοτήτων 
στην ανάπτυξη τομέων νέας οικονομίας. Με κοινή από¬ 
φαση των Υπουργών Εθνικής Οικονομίας και Οικονομι¬ 
κών μπορούν να ορίζονται τα ειδικότερα κριτήρια αξιόλο¬ 
γη σης των χρηματοδοτούμενών δράστηριοτήτων, καθώς 
και το ανώτατο ύψος της κάθε χρηματοδότησης. 

8. Μετά από απόφαση της γενικής συνέλευσης των με¬ 
τόχων της εταιρείας μπορεί να ανατίθεται σε ελεγκτικές 
εταιρίες ο περιοδικός έλεγχος των επί μέρους τοποθετή¬ 
σεων της εταιρίας. 

9. Η εταιρεία δεν υπόκειται σε φόρο συγκέντρωσης κε¬ 
φαλαίου και απαλλάσσεται από το φόρο έναρξης δρα¬ 
στηριότητας. Επίσης, η εταιρεία δεν υπόκειται σε οποιον- 
δήποτε φόρο, τέλος ή δικαίωμα Δημοσίου ή τρίτου για την 
κατάρτιση και την τροποποίηση του καταστατικού της. 

10. Οι ανάγκες της εταιρείας σε προσωπικό μπορούν να 
καλύπτονται και με απόσπαση υπαλλήλων του Δημοσίου 
ή του ευρύτερου δημόσιου τομέα. 

Άρθρο 29 

Θέματα Διυπουργικής Επιτροπής 
Αποκρατικοποιήσεων 

1. Η παρ. 2 του άρθρου 1 του ν. 2000/1991 (ΦΕΚ206 Α') 
αντικαθίσταται ως εξής: 

"Στις διατάξεις του νόμου αυτού υπάγονται οι δημόσιες 
επιχειρήσεις που αναφέρονται στο άρθρο 1 παρ. 1 του ν. 
2414/1996, όπως αρχικά ίσχυε, καθώς και αυτές που έ- 

χουν υπαχθεί ή θα υπαχθούν στις διατάξεις του νόμου αυ¬ 
τού, σύμφωνα με την παράγραφο 2 του παραπάνω άρ¬ 
θρου, καθώς και τα πιστωτικά ιδρύματα των οποίων την α¬ 
πόλυτη πλειοψηφία του μετοχικού κεφαλαίου (51%) έχει 
το Ελληνικό Δημόσιο. Εξαιρούνται ρητώς από την εφαρ¬ 
μογή του νόμου αυτού οι θυγατρικές τους επιχειρήσεις 
και λοιπές εταιρικές συμμετοχές των παραπάνω δημό¬ 
σιων επιχειρήσεων και πιστωτικών ιδρυμάτων. 

Με απόφαση της Διυπουργικής Επιτροπής Αποκρατι¬ 
κοποιήσεων μπορεί να υπάγονται στην εφαρμογή των 
διατάξεων του παρόντος νόμου και άλλοι φορείς του ευ¬ 
ρύτερου δημόσιου τομέα, όπως αυτός προσδιορίζεται με 
την παράγραφο 6 του άρθρου Ιτουν. 1256/1982 (ΦΕΚ65 
Α'), ως τούτο αρχικώς ίσχυσε, καθώς και οι επιχειρήσεις 
του προηγούμενου εδαφίου. 11 

2. Ηπαρ. 3του άρθρου 3τουν. 2000/1991 αντικαθίστα¬ 
ται ως εξής: 

"Η Διυπουργική Επιτροπή Αποκρατικοποιήσεων καθο¬ 
ρίζει κάθε φορά με απόφασή της τους φορείς που θα α- 
ποκρατικοποιηθούν, καθώς και την έκταση, τον τρόπο και 
τη διαδικασία αποκρατικοποίησης αυτών. Η Διυπουργική 
Επιτροπή Αποκρατικοποιήσεων μπορεί να εξουσιοδοτεί 
κάθε φορά ένα από τα μέλη της να προβαίνει στις απα¬ 
ραίτητες ενέργειες για την υλοποίηση των σχετικών απο- 
φάσεώντης." 

3. Στηνπαρ. 1 του άρθρου 5 του ν. 2000/1991 προστί¬ 
θεται περίπτωση ζ', η οποία έχει, ως εξής: 

" ζ. ανταλλαγή του συνόλου ή μέρους των μετοχών επι¬ 
χείρησης που ανήκουν σε φορείς του Δημοσίου με μετο¬ 
χές επιχείρησης που ανήκουν σε ιδιώτες." 

4. Η παρ. 2 του άρθρου 5 του ν. 2000/1991 καταργείται. 

5. Στο πρώτο εδάφιο της παραγράφου 3 του άρθρου 5 
του ν. 2000/1991, οι λέξεις"... ύστερα από τη σύμφωνη γνώ¬ 
μη της Διυπουργικής Επιτροπής Αποκρατικοποιήσεων..." 
αντικαθίστανται από τις λέξεις "...ύστερα από απόφαση 
της Διυπουργικής Επιτροπής Αποκρατικοποιήσεων...". 

6. Τα τρίτο και τέταρτο εδάφια της παρ. 3 του άρθρου 5 
του ν. 2000/1991 καταργούνται. 

7. Η περίπτωση β' της παρ. 1 του άρθρου 6 του ν. 
2000/1991 αντικαθίσταται ως εξής: 

"β. Με διαπραγμάτευση με τους ενδιαφερομένους ε¬ 
πενδυτές, με τη μεσολάβηση ανεξάρτητου χρηματοοικο¬ 
νομικού συμβούλου. 

Ο χρηματοοικονομικός σύμβουλος που μεσολαβεί δύ- 
ναται να δημοσιεύει πριν από τη διαπραγμάτευση πρό¬ 
σκληση υποβολής δεσμευτικών προσφορών, καθορίζο¬ 
ντας τη διαδικασία, τις προθεσμίες και λοιπούς όρους υ¬ 
ποβολής αυτών, καθώς και να ζητεί, σε όποιο στάδιο της 
διαδικασίας κρίνει αναγκαίο, την παροχή από τους ενδια¬ 
φερομένους σχετικών εγγυητικών επιστολών. Σε κάθε πε¬ 
ρίπτωση, πρέπει να διενεργηθεί αποτίμηση της επιχείρη¬ 
σης ή εκτίμηση των περιουσιακών στοιχείων αυτής από α¬ 
νεξάρτητο χρηματοοικονομικό σύμβουλο, διάφορο του 
μεσολαβούντος στην πώληση. Στην περίπτωση ζ' της πα¬ 
ραγράφου 1 του προηγούμενου άρθρου, πρέπει να υπο¬ 
βληθεί και αποτίμηση της επιχείρησης, οι μετοχές της ο¬ 
ποίας θα ανταλλαγούν με τις μετοχές του υπό αποκρατι¬ 
κοποίηση φορέα." 

8. Μετά την παρ. 1 του άρθρου 6 του ν. 2000/1991 προ¬ 
στίθεται παράγραφος 1 α, η οποία έχει ως εξής: 

"Η απόφαση για την επιλογή και ανακήρυξη πλειοδότη ή 


την κήρυξη της σχετικής διαδικασίας ως άγονης λαμβάνε- 
ται κάθε φορά από τον πωλητή-μέτοχο μετά από σχετική 
εισήγηση του Ειδικού Γραφείου Αποκρατικοποιήσεων". 

9. Η παρ. 2 του άρθρου 6 του ν. 2000/1991 αντικαθίστα¬ 
ται ως εξής: 

"Γιατην επιλογή της συνολικά συμφερότερης για το Δη¬ 
μόσιο προσφοράς, μπορεί να λαμβάνονται υπόψη και άλ¬ 
λα κριτήρια αξιολόγησης, εκτός από το προσφερόμενο τί¬ 
μημα, όπως, ενδεικτικά, το συνολικό επιχειρηματικό σχέ¬ 
διο των επενδυτών, το επενδυτικό τους πρόγραμμα, η 
διατήρηση ή δημιουργία θέσεων εργασίας στο φορέα 
που πρόκειται να αποκρατικοποιηθεί." 

10. Στην παρ. 3του άρθρου 6του ν. 2000/1991, μετά τη 
λέξη "...εκμετάλλευσης" προστίθενται οι λέξεις "καθώς 
και η ανταλλαγή των μετοχών". 

11. Το άρθρο 8 του ν. 2000/1991 καταργείται. 

Άρθρο 30 

Θέματα Αγροτικής Τράπεζας της Ελλάδος 

1. Με απόφαση της Γενικής Συνέλευσης των μετόχων 
της Αγροτικής Τράπεζας της Ελλάδος Α.Ε., που λαμβά- 
νεται σύμφωνα με τις διατάξεις του καταστατικού της και 
του κ.ν. 2190/1920, μπορεί να αυξάνεται οποτεδήποτε το 
μετοχικό της κεφάλαιο, καθώς και να αναμορφώνεται κά¬ 
θε φορά ο αριθμός και η αξία των μετοχών στις οποίες εκ- 
φράζεταιτο κεφάλαιό της. Το καταστατικό της Αγροτικής 
Τράπεζας της Ελλάδος Α.Ε. τροποποιείται από της ι¬ 
σχύος του, με απόφαση της Γ ενικής Συνέλευσης των με¬ 
τόχων της, σύμφωνα με τις διατάξεις του κ.ν. 2190/1920. 

2. Ειδικάγιατην εταιρική χρήση έτους 1999τοποσό του 
προς διάθεση μερίσματος στο Ελληνικό Δημόσιο, που α¬ 
ποφάσισε η Γενική Συνέλευση της Α.Τ.Ε. Α.Ε., δεν θα κα¬ 
ταβληθεί στο Ελληνικό Δημόσιο και θα εμφανιστεί στα βι¬ 
βλία της Α.Τ.Ε. Α.Ε. σε λογαριασμό ειδικού αφορολόγη¬ 
του αποθεματικού για την κάλυψη ζημιών από επισφαλείς 
απαιτήσεις. 

3. Κατά παρέκκλιση των κειμένων διατάξεων, για τις ε¬ 
ταιρικές χρήσεις έτους 1999 και 2000, τα κέρδη της Α.Τ.Ε. 
Α.Ε. από την πώληση μετοχών του χαρτοφυλακίου της 
που είναι εισηγμένες στο Χ.Α.Α., μπορούν να εμφανίζο¬ 
νται και σε λογαριασμό ειδικού αφορολόγητου αποθεμα- 
τικού για κάλυψη ζημιών από επισφαλείς απαιτήσεις. 

4. Από την εταιρική χρήση έτους 2000 και για τρία (3) 
χρόνια, οι τεκμαρτοί τόκοι από υφιστάμενες κατά τη δη¬ 
μοσίευση του παρόντος άτοκες ή με μειωμένο επιτόκιο 
ρυθμίσεις οφειλών εκ δανείων προς την Α.Τ.Ε. Α.Ε., στο 
πλαίσιο των διατάξεων του ν. 2538/1997 (ΦΕΚ 242 Α') εκ¬ 
πίπτουν από το αντίστοιχο ετήσιο φορολογητέο εισόδη¬ 
μα της Α.Τ.Ε. Α.Ε.. Οι άνω τόκοι θα υπολογίζονται με το ι- 
σχύον στις 31 Δεκεμβρίου κάθε έτους επιτόκιο χορηγή¬ 
σεων της Α.Τ.Ε. ΑΕ.. 

5. Εξαιρετικά παρέχεται στην Α.Τ.Ε. Α.Ε. η δυνατότητα 
να προβεί εντός του έτους 2000 σε αναπροσαρμογή της 
καθαρής αξίας των κάθε φύσεως ακινήτων που έχει στην 
κυριότητά της για τη δημιουργία ειδικού αφορολόγητου 
αποθεματικού για την κάλυψη ζημιών από επισφαλείς α¬ 
παιτήσεις, μη εφαρμοζομένων στην περίπτωση αυτή των 
διατάξεων του ν. 2065/1992. 

6. Δεν επιβάλλονται στην Αγροτική Τράπεζα της Ελλά¬ 
δος Α.Ε. πρόστιμα ή κυρώσεις του π.δ. 186/1992 (ΦΕΚ 84 

Α') εφόσον οι σχετικές παραλείψεις αποκατασταθούν μέ¬ 
χρι την 31 η Δεκεμβρίου 2001. 

7. Με κοινές αποφάσεις των Υπουργών Εθνικής Οικονο¬ 
μίας και Οικονομικών και Γεωργίας, μπορεί, κατά παρέκ¬ 
κλιση των κειμένων διατάξεων και μέχριτις 31.12.2000, να 
μεταβιβάζονται στην Αγροτική Τράπεζα της Ελλάδος Α.Ε. 
ακίνητα κυριότητας του Ελληνικού Δημοσίου σε ισόποση 
κάλυψη ποσοστού πενήντα τοις εκατό (50%), των κατά 
την 31.12.1999 υφιστάμενων ληξιπρόθεσμων οφειλών 
προς την Α.Τ.Ε. Α.Ε. Συνεταιριστικών Οργανώσεων και Ε¬ 
πιχειρήσεων, οι οποίες κατά τη δημοσίευση του παρό¬ 
ντος έχουν λυθεί ή πτωχεύσει ή τεθεί σε καθεστώς ειδικής 
εκκαθάρισης. Η εκτίμηση της αξίας των μεταβιβαζόμενων 
ακινήτων ενεργείται από τρεις (3) ορκωτούς εκτιμητές, 
που ορίζονται με απόφαση του Υπουργού Εθνικής Οικο¬ 
νομίας. Οι συμβάσεις μεταβίβασης των άνω ακινήτων και 
κάθε άλλη σχετική πράξη, καθώς και η μεταγραφή τους 
απαλλάσσονται από κάθε φόρο, χαρτόσημο, εισφορά ή 
δικαίωμα υπέρ Δημοσίου ή τρίτου. Το ποσό της ως άνω ο¬ 
φειλής που καλύπτεται από το Ελληνικό Δημόσιο εκχω¬ 
ρείται σε αυτό αυτοδικαίως. 

8. Η Αγροτική Τράπεζα της Ελλάδος Α.Ε. μπορεί να πα¬ 
ρέχει δάνεια στους εργαζόμενους σε αυτήν και τις θυγα¬ 
τρικές της εταιρείες για την αγορά των μετοχών της. Οι 
δόσεις αποπληρωμής του δανείου μπορεί να συμψηφίζο¬ 
νται με το μισθό τους. 

Άρθρο 31 

Θέματα Ελληνικής Αεροπορικής Βιομηχανίας 

1. Η υποπαράγραφος β'τηςπαρ. 1 του άρθρου 16 του 
ν. 2789/2000 (ΦΕΚ 21 Α') αντικαθίσταται ως εξής: 

"β. Τα υφιστάμενα, κατά το χρόνο ενάρξεωςτης ισχύος 
του παρόντος, πάγια ακίνητα και κινητά περιουσιακά 
στοιχεία της Ελληνικής Αεροπορικής Βιομηχανίας 
(Ε.Α.Β.) Α.Ε. μεταβιβάζονται κατά ψιλή κυριότητα στην 
"Ε.Α.Β. ΠΑΓΙΩΝ" χωρίς αντάλλαγμα και σύμφωνα μετά ο¬ 
ριζόμενα στην υποπαράγραφο γ', ενώ η Ελληνική Αερο¬ 
πορική Βιομηχανία (Ε.Α.Β.) Α.Ε. θα διατηρήσει την επι¬ 
καρπία επί των παγίων αυτών περιουσιακών στοιχείων." 

2. Στο τέλος της υποπαραγράφου ζ'τηςπαρ. 1 του άρ¬ 
θρου 16 του ν.2789/2000 προστίθεται εδάφιο που έχει ως 
εξής: 

"Μέχρι την έκδοση του ως άνω προεδρικού διατάγμα¬ 
τος, η "Ε.Α.Β. Παγίων" εκπροσωπείται από τον Υπουργό 
Οικονομικών." 

3. Από της ενάρξεως της ισχύος του παρόντος άρθρου, 
οι διατάξεις του ν. 2414/1996 (ΦΕΚ 135 Α'), όπως τροπο¬ 
ποιήθηκε και ισχύει, οι διατάξεις του άρθρου 22 παρ. 1 
του ν. 2731/1999 (ΦΕΚ 138 Α'), όπως και του άρθρου 22 
του ν. 2733/1999 (ΦΕΚ 155 Α') δεν εφαρμόζονται στην ΕΛ¬ 
ΛΗΝΙΚΗ ΑΕΡΟΠΟΡΙΚΗ ΒΙΟΜΗΧΑΝΙΑ (Ε.Α.Β.) Α.Ε.. 

Άρθρο 32 

Περιορισμοί διενέργειας χρηματιστηριακών 
συναλλαγών 

1. Απαγορεύεται στα μέλη της Κυβέρνησης, τους Υφυ¬ 
πουργούς και τους Γενικούς και Ειδικούς Γραμματείς Υ¬ 
πουργείων η σύναψη χρηματιστηριακών συναλλαγών. 
Στην απαγόρευση αυτή δεν περιλαμβάνονται η πώληση 
τοις μετρητοίς, καθώς και η αγορά ή πώληση μεριδίων α¬ 
μοιβαίων κεφαλαίων. 


2. Τα πρόσωπα της προηγούμενης παραγράφου υπο- 
χρεούνται να γνωστοποιήσουν στον Πρόεδρο της Επι¬ 
τροπής Κεφαλαιαγοράς τον αριθμό του λογαριασμού 
τους που τηρείται στο Σύστημα 'Αυλων Τίτλωντου Κεντρι¬ 
κού Αποθετηρίου Αξιών. Ο Πρόεδρος της Επιτροπής Κε¬ 
φαλαιαγοράς παρακολουθεί την κίνηση των παραπάνω 
λογαριασμών και, εάν διαπιστώσει τη διενέργεια συναλ¬ 
λαγής κατά παράβαση της προηγούμενης παραγράφου, 
αναφέρει τούτο αμέσως στον πρόεδρο της Επιτροπής 
του άρθρου 19του ν. 2429/1996 (ΦΕΚ 155 Α'). 

Άρθρο 33 

Ρυθμίσεις ασφαλιστικών θεμάτων υπαλλήλων της 

πρώην Εθνικής Κτηματικής Τράπεζας της Ελλάδος 

1. Οι ασφαλισμένοι και συνταξιούχοι που υπάγονταν στην 
ασφάλιση των κοινών Ασφαλιστικών Φορέων το υ Π ροσωπι- 
κού της Τράπεζας της Ελλάδος καιτης Κτηματικής ("Ταμείο 
Συντάξεων Προσωπικού Τράπεζαςτης Ελλάδος και Κτημα¬ 
τικής", "Μετοχικό Ταμείο Υπαλλήλων Τράπεζας της Ελλά¬ 
δος και Κτηματικής" και "Ταμείο Αυτασφαλείας Προσωπι¬ 
κού Τράπεζας της Ελλάδος και Κτηματικής") και προέρχο¬ 
νται από την Εθνική Κτηματική Τράπεζα της Ελλάδος, η 
οποία συγχωνεύθηκε με την Εθνική Τράπεζα της Ελλάδος, 
καθίστανται από 2.10.1998 ασφαλισμένοι και συνταξιούχοι 
αντίστοιχα των Ασφαλιστικών ΦορέωντουΠροσωπικούτης 
Εθνικής Τράπεζας της Ελλάδος, συμπεριλαμβανομένων ό¬ 
σων ήδη έχουν υπαχθεί στην ασφάλιση αυτών κατ’ εφαρ¬ 
μογή των διατάξεων των οικείων κανονισμών. 

Ο χρόνος ασφάλισης των ανωτέρω στους Ασφαλιστι¬ 
κούς Φορείς του Προσωπικού της Τράπεζας της Ελλάδος 
και Κτηματικής, ως είχε κατά την 2.10.1998, συμπεριλαμ¬ 
βανομένου και αυτού που αναγνωρίσθηκε ή προσμετρή- 
θηκε βάσει του νόμου, θεωρείται ως χρόνος ασφάλισης 
στους αντίστοιχους Ασφαλιστικούς Φορείς Προσωπικού 
της Εθνικής Τράπεζας της Ελλάδος, μη εφαρμοζομένωνεν 
προκειμένω των διατάξεων περί διαδοχικής ασφάλισης. 

Από 2.10.1998 οι Ασφαλιστικοί Φορείς του Προσωπικού 
της Εθνικής Τράπεζαςτης Ελλάδος καθίστανται καθολικοί 
διάδοχοι των αντίστοιχων, για κάθε κλάδο παροχών, Α¬ 
σφαλιστικών Φορέων του Προσωπικού της Τράπεζας της 
Ελλάδος και της Κτηματικής για κάθε κλάδο παροχών, 
πληντου κλάδου γονικής παροχής του Μετοχικού Ταμείου 
Υπαλλήλων Τραπέζης Ελλάδος και Κτηματικής, ως προς 
τα δικαιώματα και υποχρεώσεις των ασφαλισμένων και συ¬ 
νταξιούχων που προέρχονται από την Εθνική Κτηματική 
Τ ράπεζα της Ελλάδος και ως προς τις απαιτήσεις, εξ οιασ- 
δήποτε αιτίας, κατά των ανωτέρω ασφαλισμένων και συ¬ 
νταξιούχων και κατά παντός τρίτου, συμπεριλαμβανομέ¬ 
νων και του Δημοσίου ή άλλων Ασφαλιστικών Φορέων. 

2. Το σύνολο της κινητής και ακίνητης, περιουσίας κα- 
θενός από τους κοινούς Ασφαλιστικούς Φορείς του Προ¬ 
σωπικού της Τράπεζας της Ελλάδος και της Κτηματικής, 
όπως εμφανίζεται στους ισολογισμούς τους, της 
2.10.1998, διαχωρίζεται από 2.10.1998 έτσι ώστε να πε- 
ριέλθει στους Ασφαλιστικούς Φορείς του Προσωπικού 
της Εθνικής Τ ράπεζας της Ελλάδος, σύμφωνα με όσα ει¬ 
δικότερα αναφέρονται στην παράγραφο 3 του παρόντος, 
ποσοστό 25% της συνολικής περιουσίας καθενός από 
τους παραπάνω αναφερόμενους Ασφαλιστικούς Φορείς. 

3. Για το διαχωρισμό της περιουσίας και εν γένει εφαρ¬ 
μογή του παρόντος, συνιστάται επταμελής Επιτροπή, α- 

ποτελούμενη από δύο (2) εκπροσώπους της Τράπεζας 
της Ελλάδος, δύο (2) εκπροσώπους της Εθνικής Τράπε¬ 
ζας της Ελλάδος, έναν κοινό εκπρόσωπο των Ασφαλιστι¬ 
κών Φορέων του Π ροσωπικού της Τράπεζας της Ελλάδος 
και έναν κοινό εκπρόσωπο των Ασφαλιστικών Φορέωντου 
Προσωπικού της Εθνικής Τράπεζας της Ελλάδος, τους ο¬ 
ποίους θα υποδείξουν με τους αναπληρωτές τους τα οι¬ 
κεία όργανα διοικήσεως των αντίστοιχων Τραπεζών και Α¬ 
σφαλιστικών Φορέων, καθώς και έναν εκπρόσωπο του 
Δημοσίου, που θα οριστεί, με τον αναπληρωτή του, με κοι¬ 
νή απόφαση των Υπουργών Εθνικής Οικονομίας και Ερ¬ 
γασίας και Κοινωνικών Ασφαλίσεων, με την οποία και θα 
συγκροτείται η Επιτροπή. 

Η συγκρότηση της Επιτροπής θα γίνει εντός ενός (1) μη¬ 
νάς από της ισχύος του παρόντος, σε περίπτωση δε πα¬ 
ράλειψης των ενδιαφερομένων μερών να υποδείξουν μέ¬ 
λη, αυτά θα οριστούν από τους ανωτέρω Υπουργούς στη 
συγκροτούσα την Επιτροπή κοινή απόφασή τους. Η Επι¬ 
τροπή, στην οποία θα προεδρεύει ο εκπρόσωπος του Δη¬ 
μοσίου, θα συνεδριάζει παρισταμένωντουλάχιστον άλλων 
τεσσάρων έκτων μελών της, και θα αποφασίζει με απόλυ¬ 
τη πλειοψηφία των παρόντων. Η Επιτροπή θα περατώσει 
το έργο της εντός τριών (3) μηνών από της συστάσεώς της 
με την έκδοση πορίσματος, το οποίο εγκρίνεται από τους 
αυτούς ως άνω Υπουργούς, με κοινή απόφασή τους δη¬ 
μοσιευόμενη στην Εφημερίδα της Κυβερνήσεως. 

Στη δια του παρόντος συνιστώμενη Επιτροπή ανατίθε¬ 
ται ειδικότερα η εκτίμηση της αξίας της άνω περιουσίας 
και ο αιτιολογημένος προσδιορισμός των ανά φορέα δια¬ 
χωριζόμενων ποσοστών, υπό τον όρο πάντως ότι η συνο¬ 
λικά μετατιθέμενη προς τους Ασφαλιστικούς Φορείς της 
Εθνικής Τράπεζας της Ελλάδος περιουσία θα ισούται 
προς το 25% της συνολικής περιουσίας καθενός από 
τους Ασφαλιστικούς Φορείς του Προσωπικού της Τράπε¬ 
ζας της Ελλάδος και της Κτηματικής, θαπεριέλθει δε κα¬ 
τά 15% στο Ταμείο Συντάξεων Προσωπικού Εθνικής Τρα- 
πέζης, κατά 7,5% στο Λογαριασμό Επικουρήσεως Προ¬ 
σωπικού Εθνικής Τραπέζης, και κατά 2,5% στο Ταμείο 
Αυτασφαλείας Προσωπικού Εθνικής Τραπέζης. 

Η διανομή της περιουσίας θα διενεργηθεί, ανά κατηγο¬ 
ρία περιουσιακών στοιχείων, λαμβανομένων αντιστοίχως 
υπόψη, ως στοιχείων υφισταμένων την 2.10.1998 : 

α) της αντικειμενικής αξίας των ακινήτων, πλέον των έ- 
κτοτε καθαρών προσόδων μετ’ αφαίρεση φόρων και εξό¬ 
δων διαχείρισης, 

β) του αριθμού τεμαχίωντων μετοχών, πλέοντωντυχόν 
δικαιωμάτων που απεκτήθησανέκτοτε (όπως, ενδεικτικά, 
λόγω διάσπασης μετοχών, συμμετοχής σε αύξηση μετο¬ 
χικού κεφαλαίου, από μερίσματα κ.λπ.), 

γ) της λογιστικής αξίας των ομολόγων και έντοκων 
γραμματίων (ή της ονομαστικής αξίας, εάν αυτά έχουν λή¬ 
ξει) πλέον των τοκομεριδίων που πληρώθηκαν έκτοτε, 

δ) του συνολικού ποσού των καταθέσεων πλέον τόκων. 

Κατά το διαχωρισμό καιεντόςτωνορίωντου δια του πα¬ 
ρόντος οριζόμενου ποσοστού συνολικής περιουσίας, τα 
ακίνητα που ανήκουν από κοινού στους Φορείς Ασφάλι¬ 
σης του Προσωπικού της Τ ράπεζας της Ελλάδος και της 
Κτηματικής αφ’ ενός και Εθνικής Τράπεζας της Ελλάδος 
αφ’ ετέρου, θα περιέλθουν εξολοκλήρου στην κυριότητα 
των Ασφαλιστικών Φορέωντου Προσωπικού της Εθνικής 
Τράπεζας της Ελλάδος. Σε περίπτωση υπάρξεως διαφο¬ 
ράς επιπλέον ή έλαττον του 25% της συνολικής αντικει¬ 


μενικής αξίας της ακίνητης περιουσίας των Ασφαλιστικών 
Φορέων του Προσωπικού της Τ ράπεζας της Ελλάδος και 
της Κτηματικής, αυτή θα διευθετηθεί από την Επιτροπή, 
με γνώμονα την αποφυγή συγκυριότητας επί των ακινή¬ 
των. Απαιτήσεις κατά παντός τρίτου σε σχέση με τα μετα¬ 
βιβαζόμενα περιουσιακά στοιχεία θα περιέλθουν αυτοδι¬ 
καίως στα διάδοχα Ταμεία. 

Τυχόν γενόμενες μετά την 2.10.1998 πληρωμές και ει¬ 
σπράξεις των Φορέων Ασφάλισης του Προσωπικού της 
Τράπεζας της Ελλάδος και της Κτηματικής εν σχέσει 
προς τους αποχωρούντες, δυνάμει του παρόντος, θα εκ- 
καθαρισθούν. 

Απαιτήσεις της Εθνικής Τράπεζας της Ελλάδος κατά 
του Τ αμείου Αυτασφαλείας Υπαλλήλωντης Τ ράπεζας της 
Ελλάδος και Κτηματικής, λόγω καταβολής από αυτήν ή 
τηνπρώην Εθνική Κτηματική Τράπεζατης Ελλάδος της ο¬ 
ποίας είναι καθολική διάδοχος, των εφάπαξ αποζημιώσε¬ 
ων σε αποχωρήσαντες ή αποχωρούντες τέως Ασφαλι¬ 
σμένους του άνω Ταμείου, διατηρούνται και θα εξοφλη¬ 
θούν από το Ταμείο αυτό, κατά την τηρούμενη μέχρι 
σήμερα τακτική. 

4. Οι μεταβιβάσεις περιουσίας θα γίνονται αυτοδικαίως, 
χωρίς να απαιτείται ειδική μεταβιβαστική πράξη, απάτη δη¬ 
μοσίευση στην Εφημερίδα της Κυβερνήσεως της εγκριτι¬ 
κής απόφασης των Υπουργών ως άνω, η οποία, συνοδευό- 
μενη από πράξη τους, περιγραφής ακινήτων, αποτελεί και 
τίτλο κυριότητας ή άλλου εμπράγματου δικαιώματος που 
μεταγράφεται ατελώς, προκειμένου περί ακινήτων και κα¬ 
ταχωρίζεται νομίμως, προκειμένου περί τίτλων. 

Κάθε εν γένει πράξη σε εκτέλεση των διατάξεωντου πα¬ 
ρόντος θα απαλλάσσεται κάθε φόρου, τέλους, χαρτοσή¬ 
μου ή δικαιώματος τρίτου. 

Εκκρεμείς δίκες των Ασφαλιστικών Φορέων του Προ¬ 
σωπικού της Τράπεζας της Ελλάδος και της Κτηματικής 
από οποιαδήποτε αιτία, σε σχέση με τους με το παρόν α- 
ποχωριζόμενους ασφαλισμένους και συνταξιούχους και 
τα μεταβιβαζόμενα περιουσιακά στοιχεία, θα συνεχίζο¬ 
νται από τους αντίστοιχους Ασφαλιστικούς Φορείς του 
Προσωπικού της Εθνικής Τράπεζας της Ελλάδος. 

Από της δημοσιεύσεως του παρόντος νόμου τα αναφε- 
ρόμενα στην παράγραφο 1 Ασφαλιστικά Ταμεία μετονο¬ 
μάζονται αντίστοιχα σε: "Ταμείο Συντάξεων Προσωπικού 
Τράπεζας της Ελλάδος", "Μετοχικό Ταμείο Υπαλλήλων 
Τράπεζας της Ελλάδος" και "Ταμείο Αυτασφαλείας Προ¬ 
σωπικού Τράπεζας της Ελλάδος". 

Άρθρο 34 

Αξιοποίηση ερευνητικών αποτελεσμάτων 

Η παρ. 3 του άρθρου 23 του ν. 2741/1999 (ΦΕΚ 199 Α') 
αντικαθίσταται ως εξής: 

"3. Α. Τα ερευνητικά αποτελέσματα και η γνώση που πα- 
ράγεται σε ερευνητικά κέντρα, εκπαιδευτικά ιδρύματα, ε¬ 
πιχειρήσεις ή άλλους οργανισμούς στην Ελλάδα και το ε¬ 
ξωτερικό μπορεί να αξιοποιηθεί οικονομικά με διάφορους 
τρόπους, και ιδίως: 

α. Απευθείας εμπορική αξιοποίηση με την παραγωγή και 
διάθεση προϊόντων ή παροχή υπηρεσιών από τον ίδιο φο¬ 
ρέα στον οποίο παράγεται η γνώση. Στην περίπτωση που 
ο φορέας είναι ίδρυμα της τριτοβάθμιας εκπαίδευσης, οι 
δραστηριότητες μπορεί να αναλαμβάνονται από τις εται¬ 
ρείες αξιοποίησης και διαχείρισης της περιουσίας τους. 

β. Εκχώρηση εμπορικής αξιοποίησης με τη διάθεση α¬ 
πό το φορέα παραγωγής γνώσης άδειας εμπορικής εκμε¬ 
τάλλευσης της γνώσης, έναντι τμήματος που καθορίζεται 
με σύμβαση εκχώρησης σε άλλο οργανισμό ή επιχείρηση 
οποιασδήποτε μορφής. 

γ. Ίδρυση ή συμμετοχή σε επιχειρήσεις αξιοποίησης εί¬ 
τε με τη σύσταση από το φορέα παραγωγής της γνώσης 
θυγατρικής επιχείρησης, οποιοσδήποτε μορφής για την 
εμπορική εκμετάλλευση αυτής, είτε με τη συμμετοχή του 
φορέα γνώσης σε από κοινού δραστηριότητα εκμετάλ¬ 
λευσης με άλλους οργανισμούς ή επιχειρήσεις. 

δ. Τεχνολογικές επιχειρήσεις επιστημόνων, τεχνολό¬ 
γων και ερευνητών με τη δημιουργία επιχειρηματικής 
δραστηριότητας από τα φυσικά πρόσωπα που παρήγα- 
γαν εμπορικά εκμεταλλεύσιμες γνώσεις, στην οποία μπο¬ 
ρεί να συμμετέχει με οποιονδήποτε τρόπο ο φορέας στον 
οποίο παράχθηκαν οι γνώσεις, καθώς και τρίτα φυσικά ή 
νομικά πρόσωπα. 

ε. Συντονισμός δύσή περισσότερων από τους ανωτέρω 
τρόπους ή και με άλλο τρόπο. 

Β. Με προεδρικό διάταγμα, που εκδίδεται με πρόταση 
των Υπουργών Οικονομικών και Ανάπτυξης, καθορίζονται 
τα παρεχόμενα οικονομικά και χρηματοπιστωτικά κίνητρα, 
οι δικαιούχοι και οι επιδοτούμενες δαπάνες, οι προϋποθέ¬ 
σεις και η διαδικασία κάλυψηςτωνδαπανώντωνχρηματο- 
δοτούμενων δικαιούχων, ελέγχου, διακοπής και επιστρο¬ 
φής καταβολών, σύμφωνα με τις διατάξεις του Κώδικα Εί¬ 
σπραξης Δημοσίων Εσόδων, ο τρόπος σύστασης των 
επιχειρήσεων εκμετάλλευσης της γνώσης και των ερευνη¬ 
τικών αποτελεσμάτων γενικά και το πλαίσιο λειτουργίας 
αυτών, το ιδιοκτησιακό καθεστώς, οι κανόνες δεοντολο¬ 
γίας και ανταγωνισμού, τα θέματα σύγκρουσης συμφερό¬ 
ντων και κάθε άλλη αναγκαία λεπτομέρεια. 11 

Άρθρο 35 

Αρμοδιότητες Νομαρχιακών Αυτοδιοικήσεων 
επί θεμάτων πρωτοβάθμιας και 
δευτεροβάθμιας εκπαίδευσης 

1. Οι διατάξεις του π.δ. 161/2000 "Μεταβίβαση στις νο¬ 
μαρχιακές αυτοδιοικήσεις αρμοδιοτήτων τοπικού ενδια¬ 
φέροντος, που αφορούν την πρωτοβάθμια και δευτερο¬ 
βάθμια εκπαίδευση" εφαρμόζονται από την έναρξη ι¬ 
σχύος του ν. 2817/2000 (ΦΕΚ 78 Α'/1 ■4.3.2000). 

2. Διοικητικές πράξεις που εκδόθηκαν και δαπάνες που 
πραγματοποιήθηκαν, στο χρονικό διάστημα από 14 Μαρ¬ 
τίου μέχρι 23 Ιουνίου 2000 και αφορούν στην άσκηση των 
αρμοδιοτήτων αυτώντων Νομαρχιακών Αυτοδιοικήσεων, 
θεωρούνται νόμιμες. 

3. Οι οικονομικές υποχρεώσεις που απορρέουν απάτην 
εφαρμογή του π.δ. 161 /2000 καλύπτονται σύ μφωνα με τις 
διατάξεις που ίσχυαν πριν από τη δημοσίευση του ν. 
2817/2000. 

4. Για την κάλυψη των δαπανών που προκύπτουν από τις 
αρμοδιότητες που περιήλθαν στον Υπουργό Εθνικής Παι¬ 
δείας και Θρησκευμάτων και ασκούνται δια των αποκε¬ 
ντρωμένων υπηρεσιών του Υπουργείου Εθνικής Παιδείας 
και Θρησκευμάτων δυνάμει του άρθρου Ηπαρ. 29εδάφ. α' 
του ν. 2817/2000 και δεν μεταβιβάστηκαν στις Νομαρχιακές 
Αυτοδιοικήσεις με το π.δ. 161/2000, περικόπτονται ανάλο¬ 
γα οι Κεντρικοί Αυτοτελείς Πόροι (Κ.Α.Π.). Με κοινή από¬ 
φαση των Υπουργών Εσωτερικών, Δημόσιας Διοίκησης και 
Αποκέντρωσης, Εθνικής Παιδείας και Θρησκευμάτων και 


Οικονομικών καθορίζονται: α) τα ποσοστά περικοπής των 
Κεντρικών Αυτοτελών Πόρων κατά το άρθρο 2 του ν. 
2672/1998 (ΦΕΚ 290 Α') και β) οι κατηγορίες των λειτουργι¬ 
κών δαπανών πρωτοβάθμιας και δευτεροβάθμιας εκπαί¬ 
δευσης, που καλύπτονται από τα περικοπτόμενα ποσοστά. 

Άρθρο 36 

Το άρθρο 14του ν. 2801/2000 τροποποιείται ως εξής: 

1. Στην παράγραφο 1 μετά τη λέξη "μορφή" και πριν από 
τη λέξη "άυλων" τίθενται οι λέξεις "φυσικών ή". 

2. Στο τέλος της παραγράφου 2 προστίθεται τρίτο εδά¬ 
φιο, που έχει ως εξής: "Ως μελλοντικά έσοδα νοούνται και 
απαιτήσεις, ληξιπρόθεσμες ή μη, που έχουν γεννηθεί, αλ¬ 
λά δεν έχουν εισπραχθεί, καθώς και μέλλουσες απαιτή¬ 
σεις που δεν έχουν ακόμη γεννηθεί." 

3. Η παράγραφος 12 αντικαθίσταται ως εξής: 

"12. Μετά από απόφαση του Υπουργού Οικονομικών ή 
των αρμόδιων κατά την παράγραφο 11 Υπουργών είναι 
δυνατόν να μεταβιβάζεται το σύνολο ή μέρος μελλοντι¬ 
κών, κατά την παράγραφο 2, εσόδων του Δημοσίου, 
Ν.Π.Δ.Δ. ή των αναφερόμενων στην παράγραφο 11 δη¬ 
μόσιων επιχειρήσεων σε τρίτο νομικό πρόσωπο, ημεδαπό 
ή αλλοδαπό, το οποίο θα προβαίνει στην έκδοση, στο ε¬ 
σωτερικό ή εξωτερικό, τίτλων προεσόδων ή οποιουδήπο- 
τε άλλου είδους αξιογράφων, με αντάλλαγμα της μεταβί¬ 
βασης αυτής το ποσό που θα αντιστοιχεί στο προϊόν από 
την έκδοση των παραπάνω τίτλων ή αξιογράφων και ο- 
ποιοδήποτε άλλο ποσό ήθελε συμφωνηθεί. Τα μεταβιβα¬ 
ζόμενα έσοδα αποτελούν ξεχωριστή περιουσιακή ομάδα 
και διατίθενται αποκλειστικά για την εξόφληση των προ¬ 
σόδων και του κεφαλαίου των παραπάνω τίτλων ή αξιο- 
γράφων, των αμοιβών, δαπανών, εν γένει εξόδων και τυ¬ 
χόν φόρων που ανακύπτουν, καθώς και των αποδιδόμε¬ 
νων στον μεταβιβάζοντα ποσών, και κατά σειρά 
προτεραιότητας μεταξύ αυτών, σύμφωνα με τους όρους 
των σχετικών συμβάσεων και του ενημερωτικού δελτίου. 
Τα παραπάνω έσοδα κατατίθενται σε έναν ή περισσότε¬ 
ρους τραπεζικούς λογαριασμούς, μέσω των οποίων γίνε¬ 
ται η κατά το προηγούμενο εδάφιο διάθεση των εσόδων, 
εφαρμοζομένων κατά τα λοιπά αναλόγως των διατάξεων 
της παραγράφου 4. Η κατά την παράγραφο αυτή μεταβί¬ 
βαση μελλοντικών εσόδων διενεργείται με εκχώρηση των 
αντίστοιχων απαιτήσεων ως προς την οποία εφαρμόζο¬ 
νται οι σχετικές διατάξεις του Αστικού Κώδικα, εφόσον 
δεν αντίκεινται στις ρυθμίσεις του παρόντος άρθρου. 

Οι συμβάσεις εκχώρησης, εάν αφορούν μελλοντικά έ¬ 
σοδα του Δημοσίου, συνάπτονται και υπογράφονται από 
τον Υπουργό Οικονομικών και κατ’ απόκλιση τυχόν υφι¬ 
στάμενων διατάξεων που προβλέπουν ειδικό όργανο και 
τρόπο διαχείρισης των εσόδων αυτών, εάν δε αφορούν 
μελλοντικά έσοδα Ν.Π.Δ.Δ. ή δημοσίων επιχειρήσεων της 
παραγράφου 11, από το αρμόδιο κατά τις οικείες διατά¬ 
ξεις όργανο αυτών και εγκρίνονται από τον Υπουργό Οι¬ 
κονομικών και τον εποπτεύοντα Υπουργό. Η κατά την πα¬ 
ρούσα παράγραφο μεταβίβαση μελλοντικών εσόδων και 
παρεπομένων δικαιωμάτων, όλες οι συμβάσεις και πρά¬ 
ξεις που συνδέονται με την κατά το παρόν άρθρο τιτλο- 
ποίηση, περιλαμβανομένης και της κατά το άρθρο 1312 
Α.Κ. καταχώρισης στα βιβλία υποθηκών, οι πρόσοδοι των 
τίτλων προεσόδων ή άλλων αξιογράφων, η μεταβίβαση ή 
ενεχυρίαση τωντίτλων προεσόδων ή άλλων αξιογράφων, 
καθώς και η τυχόν αναμεταβίβαση εσόδων ή απόδοση πο- 

σών για οποιαδήποτε αιτία από το νομικό πρόσωπο του 
πρώτου εδαφίου προς το Δημόσιο ή Ν.Π.Δ.Δ. ή δημόσια 
επιχείρηση της παραγράφου 11 απαλλάσσονται από κά¬ 
θε φόρο, περιλαμβανόμενου και του φόρου υπεραξίας, 
τέλος, τέλος χαρτοσήμου, εισφορά, προμήθεια, δικαίω¬ 
μα ή άλλη επιβάρυνση υπέρ του Δημοσίου ή τρίτου, πλην 
του Φ.Π.Α. ως προς τον οποίο εφαρμόζονται οι εκάστοτε 
ισχύουσες περί Φ.Π.Α. διατάξεις. Με τις αποφάσεις της 
παραγράφου 8 και της παραγράφου 11 εδάφιο δεύτερο 
του παρόντος μπορεί να καθορίζονται, πέραν των αναφε- 
ρόμενων στις διατάξεις αυτές θεμάτων, και οι ειδικότεροι 
όροι μεταβίβασης μελλοντικών εσόδων, οι δεσμεύσεις 
του μεταβιβάζοντος ως προς τη διασφάλιση της πραγμα¬ 
τοποίησης των μεταβιβαζόμενων εσόδων, το εφαρμο¬ 
στέο δίκαιο και η δωσιδικία για τις διαφορές που τυχόν θα 
ανακύψουν και κάθε άλλη αναγκαία λεπτομέρεια. Κατά τα 
λοιπά και στην περίπτωση μεταβίβασης μελλοντικών εσό¬ 
δων και έκδοσης τίτλων ποοεσόδων ή άλλων αξιογρά- 
φων, κατά τηνπα-ρούσα παράγραφο, εφαρμόζονται ανα- 
λόγως οι διατάξεις των παραγράφων 1-11 του παρόντος. 

Άρθρο 37 

Με απόφαση του Υπουργού των Οικονομικών μπορεί να 
ορίζεται ότι σε περίπτωση τιτλοποίησης των μελλοντικών 
εσόδων του Δημοσίου από τα κέρδη του Ταμείου Παρα¬ 
καταθηκών και Δανείων (Τ.Π.Δ.) κατά την παράγραφο 12 
του άρθρου 14 του ν. 2801/2000 και εφόσον τα έσοδα που 
θα εισπραχθούν από τα ως άνω κέρδη υπολείπονται των 
προβλεπομένων κατά τις συμβάσεις που θα καταρτισθούν 
για την τιτλοποίηση, θα διατίθεται προς το Δημόσιο: 

α) ποσοστό ανώτερο του 70% των καθαρών κερδών του 
Τ. Π .Δ., κατά παρέκκλιση των διατάξεων της παραγράφου 
1 του άρθρου 3 του ν.δ. 3003/1954 (ΦΕΚ 214 Α'), όπως έ¬ 
χει αντικατασταθεί με το άρθρο 14 παρ. 2 του ν. 
2469/1997 (ΦΕΚ38Α') και 

β) μέρος ή και ολόκληρο το αποθεματικό του Τ.Π.Δ.. 

Με την πιο πάνω υπουργική απόφαση θα καθορίζονται 
οι ειδικότεροι όροι εφαρμογής του παρόντος άρθρου. 


Άρθρο 38 
Έναρξη ισχύος 

Με εξαίρεση τη διάταξη της περίπτωσης ζ' της παρ. 1 
του άρθρου 6, η οποία ισχύει από τη δημοσίευση του πα¬ 
ρόντος στην Εφημερίδα της Κυβερνήσεως, οι διατάξεις 
των άρθρων 1 έως 6 τίθενται σε ισχύ από τη δημοσίευση 
στην Εφημερίδα της Κυβερνήσεως των αποφάσεων της 
Επιτροπής Κεφαλαιαγοράς που προβλέπονται στο άρ¬ 
θρο 6 παρ. 1 του παρόντος. 

Η ισχύς των υπολοίπων διατάξεων του νόμου αρχίζει α¬ 
πάτη δημοσίευσή του στην Εφημερίδα της Κυβερνήσεως 
εκτός εάν ορίζεται διαφορετικά από αυτές. 


Αθήνα, 6 Οκτωβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Β. ΠΑΠΑΝΔΡΕΟΥ 

ΑΝΑΠΤΥΞΗΣ 

ΝΙΚ. ΧΡΙΣΤΟΔΟΥΛΑΚΗΣ 


ΕΘΝΙΚΗΣ ΟΙΚΟΝΟΜΙΑΣ 
ΟΙΚΟΝΟΜΙΚΩΝ 

ΓΙΑΝ. ΠΑΠΑΝΤΩΝΙΟΥ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 


ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 


ΔΙΚΑΙΟΣΥΝΗΣ 


Α. ΓΙΑΝΝΙΤΣΗΣ 


Μ. ΣΤΑΘΟΠΟΥΛΟΣ 


ΠΟΛΙΤΙΣΜΟΥ ΕΜΠΟΡΙΚΗΣ ΝΑΥΤΙΛΙΑΣ 

Θ.ΠΑΓΚΑΛΟΣ X. ΠΑΠΟΥΤΣΗΣ 


ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

X. ΒΕΡΕΛΗΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 9 Οκτωβρίου 2000 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Μ. ΣΤΑΘΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐίρ: νννννν.βΐ. 9 γ 

Θ-ΙΤΙ3Ν: \Λ/θβΓΠ35ί6Γ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. α- 
νά δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































